**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Luca-napi mondókák |
| **Tantárgyba ágyazódás** | Olvasás |
| **Alsó/ felső tagozat** | Alsó tagozat |
| **Ünnephez kapcsolódás** | Lucázás, kotyolás dec. 13. |
| **A foglalkozás/ óra témája** | Luca-napi mondókák |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene |
| **Nagy gondolat** | Teljesülhetett a jókívánság? |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 250. o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 250.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Teljesülhetett a jókívánság?

Luca napja december 13-án van. Ehhez fűződött egy népszokás, a lucázás. Mit is tettek ilyenkor az emberek?

1. **csoportfeladat**

Olvassátok el a mondókát!

Képzeljétek el, hogy ezek a jókívánságok teljesülnek!

Rajzoljatok le egy falusi házat az udvarral együtt!

Töltsétek meg a megfelelő szegleteket a teljesült jókívánságokkal!

Vitassátok meg, hogy mi hová kerüljön, hol a helye!

**Egyéni feladatok (1)**

Tanuló (1- felzárkóztatás): Húzd alá a csomagolópapíron, hogy miket kívántak egymásnak!

Tanuló (2- tehetséggondozás): Fűzd fel ábécé sorrendben a kívánságokat a csoportmunka alapján!

Tanuló (3): Szerinted miért éppen ezeket kívánták egymásnak az emberek? Fogalmazd meg 2-3 mondatban a csoportmunka alapján!

Tanuló (4): Válaszd ki a számodra legkedvesebb kívánságot! A válaszodat indokold meg!

Tanuló (5): Készíts 3-4 szavas szókígyót a csoportmunka szavainak a felhasználásával!

1. **csoportfeladat**

Olvassátok el a mondókát!

Alakítsatok 2 csoportot! Egyik legyen a ház népe, a másik a jókívánságokat mondó csoport!

Játsszátok el az olvasottak alapján!

**Egyéni feladatok (2)**

Tanuló (1): Alkoss párokat! pl: malac- szalonna

Tanuló (2- felzárkóztatás): Sorolj fel 3-4 jókívánságot!

Tanuló (3): Írd le a jelenet egyik sorát!

Tanuló (4- tehetséggondozás): Értékeld az előadásotokat 3-4 mondatban!

Tanuló (5): Képzeld magad a gazda helyébe! Fogalmazd meg 2-3 mondatban, hogy milyen érzés volt fogadni a jókívánságokat!

1. **csoportfeladat**

Olvassátok el a mondóka 1-11. sorát!

Tárjátok fel azokat az emberi érzéseket, amelyek felmerülnek a mondókázás során!

Mi mindenre gondoltak az emberek a jövőjüket illetően? Vajon miért mondhatták ezeket? Vitassátok meg, majd írjátok le!

**Egyéni feladatok (3)**

Tanuló (1): Készíts szófelhőt a tableten a csoportmunka alapján!

Tanuló (2- felzárkóztatás):Készíts rajzot a csoportmunkátokhoz!

Tanuló (3- tehetséggondozás): Válassz ki egy kívánságot! Magyarázd meg, hogy mért volt ez fontos a számukra!

Tanuló (4): Válassz ki egy szót a csoportmunkából! Magyarázd meg a jelentését!

Tanuló (5): Készíts szópiramist a csoportmunka szavaiból!

1. **csoportfeladat**

Olvassátok el figyelmesen a mondókát!

Tervezzetek képeslapokat!

Tolmácsoljátok prózai szövegben a jókívánságokat a képeslap egyik oldalán! A másik oldalra tervezzetek képet!

**Egyéni feladatok (4)**

Tanuló (1-felzárkóztatás): Válaszd ki az egyik jókívánságot! Találj ki hozzá piktogramot!

Tanuló (2-tehetséggondozás): Készíts egérrágta szöveget a csoportmunka alapján!

Tanuló (3): Mutasd be az egyik képeslapot!

Tanuló (4): Fogalmazd meg, mit tanultál a csoportmunkából a lucázásról!

Tanuló (5): Küldj rövid üzenetet Luca-nap alkalmából az egyik barátodnak a csoportmunka alapján!

1. **sz. melléklet**

**Adjon, Isten,**

**hogy többször is megérhessük**

**Szent Luca napját,**

**erővel, egészséggel**

**el is tölthessük.**

**Ha az Isten kiszólít**

**ebből a gyarló világból,**

**adja meg a másikban**

**az örök boldogságot.**

**Bort, búzát, békességet**

**lelkünknek üdvösséget.**

**Sok tyukot, sok ludat,**

**egy erszény pízt,**

**száz ólat,**

**egy koszos malacot,**

**hogy egyikből a másikba**

**futkozhassanak,**

**kotkodács, kotkodács,**

**minden napra száz tojást.**

**Ketek disznajának**

**ollan vastag szalonnája legyen,**

**mint a mestergerenda,**

**ollan hosszu kolbásza legyen,**

**mint a falu hossza.**

**(Néprajzi közlemények 46.o.)**