**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Mécs László: A királyfi három bánata |
| **Tantárgyba ágyazódás** | magyar irodalom, vizuális kultúra |
| **Alsó/ felső tagozat** | Felső tagozat |
| **Ünnephez kapcsolódás** | Anyák napja |
| **A foglalkozás/ óra témája** | anyák napi előkészület |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, hit-és erkölcstan, informatika |
| **Nagy gondolat** | Kik vagyunk mi, gyermekek édesanyánk szemében? |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, tablet, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 104.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 104.o.  http://www.wekerlekos.hu/download/irodalom/mecs\_a\_harom\_kiralyfi\_banata.htm  (Letöltés ideje: 2024.09.01.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, hangszer, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, tablet, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Kik vagyunk mi, gyermekek édesanyánk szemében?

Az anyák napja a legkedvesebb tavaszi ünnep. Május első vasárnapján mindenki felköszönti az édesanyját valamilyen formában akár közel, akár távol él tőle. Az elhunyt édesanyákra is emlékezünk. Tegyük ezt most mi is! Készüljünk az anyák napjára!

1. **csoportfeladat**

Hallgassátok meg a verset a You Tube csatornán!

Rajzoljatok le a csomagolópapírra egy kisfiút és egy kislányt! Jelképesen ezek lesztek ti!

Adjatok szót a gyerekek szájába mondatbuborékok formájában!

Azokat a gondolatokat írjátok a buborékokba, ami eszetekbe jut a verset hallgatva!

**Egyéni feladatok (1)**

Tanuló (1- felzárkóztatás): Válaszd ki azt a gondolatot, amelyik téged legjobban megragadott! A választásodat indokold meg!

Tanuló (2- tehetséggondozás): Készíts tankockát a tablet segítségével a csoportmunka alapján!

Tanuló (3): Válassz ki két szót a csoportmunkából! Készíts hozzá szómagyarázatot!

Tanuló (4): Húzd alá a csoportmunkában a pozitív gondolatokat sugalló szavakat! Indokold meg a választásodat!

Tanuló (5): Válassz ki két szövegbuborékot! Formáld szöveggé saját kiegészítéssel!

1. **csoportfeladat**

Olvassátok el a verset váltó olvasással!

Fókuszáljatok a 8. versszakra!

Fejtsétek ki a királyfi első bánatát!

Vitassátok meg, milyen gondolatok merülhettek fel a költőben, amikor ezt írta!

(Sokat segíthet a szövegkörnyezet.)

**Egyéni feladatok (2)**

Tanuló (1): Fogalmazd meg saját szavaiddal, mi a költő nagy bánata!

Tanuló (2- felzárkóztatás): Húzd alá azt a mondatot a csoportmunkában, amelyik téged leginkább megragadott! Indokold meg a választásodat!

Tanuló (3): Szerinted eszébe juthatnak hasonló gondolatok a gyerekekben? A válaszodat indokold meg!

Tanuló (4- tehetséggondozás): Tekintsd át a csoportmunkát! Felmerült-e benned hasonló gondolat? Válaszodat indokold meg!

Tanuló (5): Ha te lennél most a költő helyében, és olvasnád a csoportmunkát, mivel egészítenéd ki?

1. **csoportfeladat**

Hallgassátok meg a verset a You Tube csatornán!

Olvassátok el újra a vers utolsó három versszakát!

Fejezzétek ki szimbólumokkal a költő harmadik bánatát!

**Egyéni feladatok (3)**

Tanuló (1): Fogalmazd meg a költő nevében, mit akartatok kifejezni a szimbólumokkal!

Tanuló (2- felzárkóztatás): Nevezd meg, mit takarnak az egyes szimbólumok!

Tanuló (3): Párosítsd a szimbólumokat általad kitalált szimbólumokkal!

Tanuló (4-tehetséggondozás): Írd a szimbólumok mellé a jelentésüket, majd ritmizáld!

Tanuló (5): Írj 3-4 soros köszönetet anyák napjára a szimbólumok felhasználásával!

1. **csoportfeladat**

Olvassátok el önállóan a verset!

Fogalmazzatok meg 6-8 soros visszaemlékezést a költő nevében!

Domborítsátok ki a költő pozitív emlékeit!

**Egyéni feladatok (4)**

Tanuló (1): Fejezd be a mondatot a csoportmunka alapján! De jó lenne, ha…!

Tanuló (2- felzárkóztatás): Fogalmazz meg 2 óhajtó mondatot a költő nevében a csoportmunka alapján!

Tanuló (3): Fogalmazz meg 3-4 soros fogadalmat önmagad részére a csoportmunka alapján!

Tanuló (4- tehetséggondozás): Szabjál feltételeket önmagadnak ahhoz, hogy 20-30 év múlva te is hasonló visszaemlékezést fogalmazhass meg!

Tanuló (5): Fogalmazz meg 2-3 soros anyák napi versrészletet a csoportmunka alapján!

1. sz. melléklet

MÉCS LÁSZLÓ (1895-1978)::

A királyfi három bánata

Amikor születtem, nem jeleztek nagyot

Messiás-mutató különös csillagok,

csak az anyám tudta, hogy királyfi vagyok.

A többiek láttak egy síró porontyot,

de anyám úgy rakta rám a pólyarongyot,

mintha babusgatná a napkorongot.

Maga adta nékem édessége teljét,

úgy ajándékozta anyasága tejét,

hogy egyszer a földnek bennem kedve teljék.

Isten tudja honnan, palástot kerített,

aranyos palástot vállamra terített,

fejem fölé égszín palástot kerített.

Ma is így úgy foltozza ingemet, ruhámat,

ma is úgy szolgál ki, főzi vacsorámat,

mint királyi ember királyi urának.

Amerre én jártam, kövek énekelnek,

Mert az édesanyám izent a köveknek,

Szíve ment eIőttem előre követnek.

Amíg ő van, vígan élném a világom,

nem hiányzik nekem semmi a világon.

három bánat teszi boldogtalanságom.

Az egyik bánatom: miért nem tudja látni

egymást a sok ember, a sok királyfi,

úgy, hogy az anyjuk tudja őket látni?

A másik bánatom: hogyha ő majd holtan

Fekszik a föld alatt virággá foszoltan,

Senki sem tudja majd, hogy királyfi voltam.

Hogyha minden csillag csupa gyémánt volna,

Minden tavasszal rügy legtisztább volna:

kamatnak is kevés, nagyon kevés volna.

Hogyha minden folyó lelkemen átfolyna,

S ezer hála-malom csak zsoltárt mormolna,

az én köszönetem úgyis kevés volna.

Hogyha a föld minden színmézét átadom,

az ő édességét meg nem hálálhatom,

ez az én bánatom, harmadik bánatom.