**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Arany János: Él-e még az Isten? |
| **Tantárgyba ágyazódás** | magyar irodalom, vizuális kultúra, történelem |
| **Alsó/ felső tagozat** | Felső tagozat |
| **Ünnephez kapcsolódás** | Nemzeti ünnepünk március 15. |
| **A foglalkozás/ óra témája** | 1848-as forradalom és szabadságharc |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, hit-és erkölcstan, informatika |
| **Nagy gondolat** | Vajon elvesztette az Istenbe vetett hitét Arany János? |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, tablet, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 62.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 62.o.  https://www.arcanum.com/hu/online-kiadvanyok/Verstar-verstar-otven-kolto-osszes-verse-2/arany-janos-B084/1847-1852-B089/el-e-meg-az-isten-B1CB/  (Letöltés ideje: 2024.09.01.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, hangszer, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, tablet, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Vajon elvesztette az Istenbe vetett hitét Arany János?

Nemzeti ünnepünk méltó megünnepléséhez tartozik a megfelelő előkészület. Világítsuk meg a történteket, készüljünk elő az ünnepre!

1. **csoportfeladat**

Olvassátok el önállóan a vers 1-2. versszakát!

Készítsetek 4-6 mondatos riportot a költővel a vers alapján!

Térjetek ki a vers keletkezési körülményeire, a költő indíttatására is!

**Egyéni feladatok (1)**

Tanuló (1- felzárkóztatás): Készíts szóláncot a csoportmunka szavaiból! A folytonosság miatt ékelj közé szavakat a versből, ha szükséges!

Tanuló (2- tehetséggondozás): Alakítsd át a riportot olyan beszámolóvá, ami a történelem könyvedben is megállná a helyét!

Tanuló (3): Fogalmazd meg, milyen ismeretekkel bővült a tudásod a csoportmunka alapján!

Tanuló (4): Keress az interneten a riport hangulatához illő zenét!

Tanuló (5): Fogalmazz meg 2 soros epigrammát a csoportmunka alapján!

1. **csoportfeladat**

Olvassátok el önállóan a verset!

Készítsetek pókábrát az olvasottak alapján!

**Egyéni feladatok (2)**

Tanuló (1): Fogalmazz meg 2-3 kvízt a csoportmunka alapján!

Tanuló (2- felzárkóztatás): Ragadj ki a pókábrából egy gondolatot! Alakítsd át mondatfelhővé!

Tanuló (3): Csoportosítsd a pókábra gondolatait általad választott szempont alapján!

Tanuló (4- tehetséggondozás): Fogalmazz meg 2-3 összefüggést a pókábra alapján!

Tanuló (5): Készíts szópiramist a csoportmunka általad választott szavaiból!

1. **csoportfeladat**

Olvassátok el önállóan a verset!

Fogalmazzatok 4-6-8 soros köszönetet/fohászt Istenhez az olvasottak alapján!

**Egyéni feladatok (3)**

Tanuló (1): Magyarázd meg, hogyan függ össze a csoportmunka eredménye a történelmi eseményekkel?

Tanuló (2- felzárkóztatás): Sorold fel, mit köszönhet a magyar nép Istennek! A csoportmunka alapján dolgozz!

Tanuló (3): Készíts szófelhőket a csoportmunka alapján!

Tanuló (4-tehetséggondozás): Mi mindenre következtetsz a csoportmunka alapján a költő lelkiállapotát, a történelmi eseményekhez való hozzáállását illetően? Fogalmazd meg!

Tanuló (5): Fogalmazd meg, milyen érzések kavarognak benned a fohász olvasása kapcsán!

1. **csoportfeladat**

Olvassátok el önállóan a verset!

Tervezzetek könyvborítót a szabadságharc történetét leíró könyvre a vers alapján!

**Egyéni feladatok (4)**

Tanuló (1): Fogalmazz meg egy érvet a költő szemszögéből a csoportmunka alapján!

Tanuló (2- felzárkóztatás): Készíts felsorolást a könyvborító alapján!

Tanuló (3): Keress összefüggést a versben említett történelmi események és a könyvborító között!

Tanuló (4- tehetséggondozás): Fejtsd ki a véleményedet arról, hogy teljesnek tartod-e a csoportmunka eredményét, vagy kiegészítenéd azt!

Tanuló (5): Tervezz iniciálét a könyvborító hátoldalára a csoportmunka alapján!

1. sz. melléklet

**Arany János: Él-e még az Isten?**

Él-e még az Isten... magyarok Istene?  
Vagy haragra gerjedt népének ellene,  
És elhagyta végkép,  
Hogy rabló, zsivány had, bérbeszedett csorda  
Égesse, pusztítsa, öldökölje sorba  
Régi kedves népét?

Él-e még az Isten - az az Isten él-e,  
Ki e dús Kanaán országba vezérle  
Mint Izráelt hajdan,  
Hozván őseinket füstnek fellegében,  
Égre felpirosló tűz-oszlop képében,  
Véres viadalban?

Él-e még az Isten, - az erős, hatalmas,  
Aki elleninken adott diadalmat  
Száz-meg-száz csatákon ?  
Aki ujjainkat kardhoz egyengette,  
Nevünket dicsővé, félelmessé tette  
Széles e világon?

Él-e még az Isten, ki erős karjával  
Megtartott, megőrzött ezer éven által  
Egész mostanáig ?  
Ki annyi veszély közt nem hagyá elveszni,  
Töröknek, tatárnak martalékul esni  
Árpád unokáit?

Él még, él az Isten... magyarok Istene!  
Elfordítva sincsen még e népről szeme,  
S az még, aki régen:  
Harcra hát, magyar nép! Isten a vezéred :  
Diadalmat szerez a te hulló véred  
Minden ellenségen.

**(1848)**