**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Weöres Sándor: Újévi jókívánságok |
| **Tantárgyba ágyazódás** | Fogalmazás |
| **Alsó/ felső tagozat** | Alsó tagozat |
| **Ünnephez kapcsolódás** | Újév |
| **A foglalkozás/ óra témája** | Jókívánságok az új esztendő első napján |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás |
| **Nagy gondolat** | Szerepel közötte a te kívánságod? |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 7.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 7.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Szerepel közötte a te jókívánságod?

Az új esztendő első napján különféle jókívánságokkal lepjük meg ismerőseinket. Vajon mit kívántak régen egymásnak az emberek?

1. **csoportfeladat**

Olvassátok el a vers 1-2. versszakát!

Képzeljétek magatokat a költő helyébe!

Írjátok át a vers 1. és 2. versszakát prózai formába a ti szóhasználatotok szerint!

**Egyéni feladatok (1)**

Tanuló (1- felzárkóztatás): Fogalmazd át más szavakkal a csoportmunka egyik mondatát!

Tanuló (2- tehetséggondozás): Fogalmazd át a csoportmunka egyik mondatát úgy, hogy az értelme ne változzon meg!

Tanuló (3): Rajzold le azt, amit megértettél a csoportmunkából!

Tanuló (4): Sorold fel azokat a tárgyakat, amelyeket említettétek a csoportmunkában!

Tanuló (5): Válassz ki egy szót! Rajzold le a jelentését!

1. **csoportfeladat**

Olvassátok el a vers 3. és 4. versszakát!

Készítsetek szókártyákat a nyelvtan órára az olvasottak alapján!

A kártya egyik oldala tartalmazzon szómagyarázatot!

**Egyéni feladatok (2)**

Tanuló (1): Találj ki legalább 2 címet a csoportmunkátoknak!

Tanuló (2- felzárkóztatás): Másold le a legrövidebb és a leghosszabb szót a csomagolópapírról!

Tanuló (3): Vajon milyen hangokat hallanál a csoportmunkátok alapján? (madárcsicsergés stb.)

Tanuló (4- tehetséggondozás): Válassz ki egy szót a csoportmunkából! Találj ki új szavakat a szó egy-egy betűjének a felhasználásával!

Tanuló (5): Válassz ki egy szókártyát! Karikázd be a magánhangzókat!

1. **csoportfeladat**

Olvassátok el a vers 5. és 6. versszakát!

Fogalmazzátok meg saját szavaitokkal, hogy mi mindent kíván a költő!

**Egyéni feladatok (3)**

Tanuló (1): Válassz ki egy szót a csoportmunkából! Készíts hozzá díszes kezdőbetűt!

Tanuló (2- felzárkóztatás):Fogalmazz meg egy jókívánságot a csoportmunka alapján!

Tanuló (3- tehetséggondozás): Hasonlítsd össze a ma használatos jókívánságokat a csoportmunkával! Fogalmazd meg 1-2 mondatban az észrevételedet!

Tanuló (4): Gyakorold a csoportmunka felolvasását a társaidnak! Vigyázz a hangsúlyra!

Tanuló (5): Válassz ki egy szót a csoportmunkából! Karikázd be a páratlan betűit!

1. **csoportfeladat**

Olvassátok el figyelmesen az utolsó két versszakot!

Tervezzetek újévi képeslapot az olvasottak alapján!

Fogalmazzatok meg egy jókívánságot az olvasottak alapján!

**Egyéni feladatok (4)**

Tanuló (1-felzárkóztatás): Fogalmazz meg 1 mondatot a képeslapról!

Tanuló (2-tehetséggondozás): Készíts szókeresőt 3X3 négyzetrácsba a csoportmunka alapján!

Tanuló (3): Mondj véleményt a képeslapotok illusztrációjáról! Válaszodat indokold meg!

Tanuló (4): Szerinted megvalósulhat a jókívánságotok az év során? Indokold meg a válaszodat!

Tanuló (5): Keress olyan szavakat a csoportmunkátokban, (rajzon), amelyet ma már nem használunk!

1. **sz. melléklet**

WEÖRES SÁNDOR: ÚJÉVI JÓKÍVÁNSÁGOK

Pulyka melle, malac körme,

liba lába, csőre –

Mit kívánjak mindnyájunknak

az új esztendőre?

Tiszta ötös bizonyítványt\*,

tiszta nyakat, mancsot

nyárra labdát, fürdőruhát,

télre jó bakancsot.

Tavaszra sok rigófüttyöt,

hóvirág harangját,

őszre fehér új kenyeret,

diót, szőlőt, almát.

A fiúknak pléh harisnyát,

ördögbőr nadrágot,

a lányoknak tűt és cérnát,

ha mégis kivásott.

Hétköznapra erőt, munkát,

ünnepre parádét,

kéményfüstbe disznósonkát,

zsebbe csokoládét.

Trombitázó, harsonázó,

gurgulázó gégét,

vedd az éneket a szádba,

ne ceruza végét.

Teljék be a kívánságunk,

mint vízzel a teknő,

mint negyvennyolc kecske lába

százkilencvenkettő.