**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | P. Seeger: Hová tűnt a sok virág |
| **Tantárgyba ágyazódás** | Magyar nyelv és irodalom, történelem, ének-zene |
| **Alsó/ felső tagozat** | Felső tagozat |
| **Ünnephez kapcsolódás** | Október 23. Nemzeti ünnep |
| **A foglalkozás/ óra témája** | Forradalom, szabadságharc, hazaszeretet |
| **A foglalkozás/ óra cél- és feladatrendszere** | Cél, hogy a tanulók a szereplőket azonosítsák a tetteikkel, feltárják az ok-okozati összefüggéseket. Vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, informatika, vizuális kultúra, ének-zene |
| **Nagy gondolat** | Hősök tisztelete, emlékezete |
| **Melléklet** | 1 db irodalmi mű |
| **Taneszközök** | Tablet, csomagolópapír, íróeszköz, mágnes, füzetek, irodalmi mű, online felület  Váradi Józsefné átd.(2007): Magyar ünnepek, Apáczai Kiadó Kft., Celldömölk, 239. o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 239.o.  Letöltés ideje: 2023. 08.31.  https://www.google.com/search?q=Kalm%C3%A1r+Tibor+magyar+sz%C3%B6vege%3A+Hov%C3%A1+t%C5%B1nt+a+sok+vir%C3%A1g&rlz=1C1GGRV\_enHU751HU751&oq=Kalm%C3%A1r+Tibor  Kovács Erzsi: Hová tűnt a sok virág? YouTube.Karoly K. 2013.júl. 25. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | tablet, csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, tablet, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Hősök tisztelete, emlékezete

Az október 23-i eseményekre nemzeti ünnepünk keretében emlékezünk. Hallgassuk meg Kovács Erzsi tolmácsolásában a dalt! Emlékezzünk a hősökre!

1. **csoportfeladat**

Hallgassátok meg a dalt, majd olvassátok el újra önállóan a szövegét!

Nézzetek utána, hogy mit jelent az a kifejezés, hogy „Gyűrűt váltott”!

Fogalmazzátok meg 8-9 mondatban azt, hogy milyen érzések lehettek ezekben a fiatalokban az 1956. októberi események kapcsán!

**Egyéni feladatok (1)**

Tanuló (1- felzárkóztatás): Húzd alá a csoportmunkában a kulcsszavakat!

Tanuló (2- tehetséggondozás): Vonj párhuzamot az októberi eseményekről tanultak és a csoportmunka között!

Tanuló (3): Készíts hangulattérképet a csoportmunka alapján!

Tanuló (4): Készíts illusztrációt a csoportmunka alapján!

Tanuló (5): Húzd alá a csoportmunkában azt a gondolatot, amelyik leginkább megragadott! Indokold meg a választásodat!

1. **csoportfeladat**

Hallgassátok meg a dalt, majd olvassátok el önállóan újra a szövegét!

Alkossatok 1-2 versszakos repp szöveget, melybe belesűrítitek a vers mondanivalóját saját gondolatokkal tűzdelve!

**Egyéni feladatok (2)**

Tanuló (1): Keress az interneten a csoportmunkához hangulatában szorosan kapcsolható képet! Indokold meg a választásodat!

Tanuló (2- felzárkóztatás): Fogalmazd meg, mit tanultál a csoportmunkából!

Tanuló (3): Készíts 2-3 szövegbuborékot a csoportmunka alapján!

Tanuló (4- tehetséggondozás): Vesd össze a csoportmunka eredményét a tanultakkal! Fogalmazd meg 2-3 mondatban!

Tanuló (5): Örökítsd meg a mondanivalót egy diaképpel! A csoportmunka alapján dolgozz!

1. **csoportfeladat**

Hallgassátok meg a dalt, majd olvassátok el önállóan újra a dal szövegét!

Készítsetek több képből álló kollázst a versszakok alapján!

**Egyéni feladatok (3)**

Tanuló (1): Válassz ki egy képet a csoportmunkából! Rajzold le az ellenkező mondanivalóját!

Tanuló (2- felzárkóztatás): Válassz ki egy képet a csoportmunkából! Fejtsd ki a mondanivalóját 1-2 mondatban!

Tanuló (3- tehetséggondozás): Képzeld magad elé a tengert! Ez a színkollázs háttere! Készíts csupán színekből álló kollázst a csoportmunka alapján!

Tanuló (4): Fogalmazz a képek alá egy-egy mondatot!

Tanuló (5): Keress 3-4 kulcsszót a csoportmunka alapján!

1. **csoportfeladat**

Hallgassátok meg a dalt, majd olvassátok el újra önállóan a dal szövegét!

Készítsetek 6 képből álló diasort képaláírással együtt az olvasottak alapján!

**Egyéni feladatok (4)**

Tanuló (1-felzárkóztatás): Válaszd ki az egyik diakockát! Fogalmazd meg a mondanivalóját 2-3 mondatban!

Tanuló (2-tehetséggondozás): Fogalmazz meg a diaképekhez egy-egy mondatot úgy, hogy összefüggésben legyen a csoportmunkában elkészült mondattal!

Tanuló (3): Adj egy-egy címet a diakockáknak!

Tanuló (4): Készíts egy tankockát a tableten a csoportmunka alapján!

Tanuló (5): Állíts össze egy kockát az előtted lévő kartonból! Írj az oldalaira 1-1 szót, ami eszedbe jut a csoportmunka diasoráról!

1. **sz. melléklet**

https://www.google.com/search?q=Kalm%C3%A1r+Tibor+magyar+sz%C3%B6vege%3A+Hov%C3%A1+t%C5%B1nt+a+sok+vir%C3%A1g&rlz=1C1GGRV\_enHU751HU751&oq=Kalm%C3%A1r+Tibor

Kovács Erzsi: Hová tűnt a sok virág? YouTube.Karoly K. 2013.júl. 25.