**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Füst Milán: Mi kell ahhoz, hogy valaki tanár legyen? |
| **Tantárgyba ágyazódás** | magyar irodalom, vizuális kultúra, pályaorientáció |
| **Alsó/ felső tagozat** | Felső tagozat |
| **Ünnephez kapcsolódás** | Pedagógusnap, Évzáró, Kapcsolódik a pályaválasztáshoz |
| **A foglalkozás/ óra témája** | A pedagógushivatás |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, hit-és erkölcstan, informatika |
| **Nagy gondolat** | A pedagóguspályát válasszam? |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, tablet, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 161.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 161.o.  http://www.spec-edu.hu/blog/38-fust-milan-a-tanari-palya-dicseretei-reszlet  (Letöltés ideje: 2024.09.01.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, hangszer, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, tablet, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

A pedagóguspályát válasszam?

A pályaválasztás minden diákot érint. Elgondolkodunk azon, mit szeretnénk csinálni, mire vagyunk képesek. De mi kell ahhoz, hogy jó pedagógus legyen valaki?

1. **csoportfeladat**

Olvassátok el Füst Milán írását!

Rajzoljatok egy nagy pálcika figurát a csomagolópapírra! Ez szimbolizálja a pedagógust.

Szólaltassátok meg!

Adjatok 4-5 szövegbuborékot a szájába!

Mondja el saját magáról, hogy milyen embernek kell lennie ahhoz, hogy jó pedagógus legyen!

Támaszkodjatok az olvasott szövegre!

**Egyéni feladatok (1)**

Tanuló (1- felzárkóztatás): Karikázd be a jó pedagógus tulajdonságait a csoportmunkában!

Tanuló (2- tehetséggondozás): Jellemezd a jó pedagógust a csoportmunka alapján!

Tanuló (3): Párosíts a csoportmunka egy-egy szavát rokon értelmű szóval!

Tanuló (4): Fejezd be több módon a következő mondatot! Elfogadnám tanáromnak, mert…

Tanuló (5): Érvelj 1-2 mondatban, hogy a kedvenced lenne-e az a pedagógus, aki a csoportmunkában megszólal!

1. **csoportfeladat**

Olvassátok el Füst Milán írását!

Adjatok fel álláshirdetést „Jó pedagógust keresünk!” címmel!

Támaszkodjatok az elolvasott szövegre!

**Egyéni feladatok (2)**

Tanuló (1): Fogalmazz meg 2 mondatos érvelést a pedagógus személyiségéről a csoportmunka alapján!

Tanuló (2- felzárkóztatás): Emeld ki szövegkiemelővel a jó pedagógus tulajdonságait a csoportmunkából! (Mellékneveket keress!)

Tanuló (3): Képzeld el, hogy állásinterjúra indulsz! Fogalmazz meg egy mondatot, amit el fogsz mondani magadról! A csoportmunka alapján dolgozz!

Tanuló (4- tehetséggondozás): Jelentkezz az álláshirdetésre! Fogalmazd meg a mondandódat a csoportmunka alapján!

Tanuló (5): Adj 2 mondatos tájékoztatást a szülők felé önmagadról, mint az álláshirdetésre jelentkező pedagógus!

1. **csoportfeladat**

Olvassátok el Füst Milán írását!

Készítsetek képzeletbeli interjút egy pedagógussal, aki jelentkezik az állásra!

4-5 kérdést intézzetek az interjú alanyhoz az olvasottak alapján!

Játsszátok el!

**Egyéni feladatok (3)**

Tanuló (1): Számozd meg a kérdéseket! Rangsorold az általad fontosnak ítélt sorrend szerint!

Tanuló (2- felzárkóztatás): Fogalmazz meg egy kiegészítendő kérdést a csoportmunka alapján!

Tanuló (3): Melyik kérdést tartod a legfontosabbnak? A válaszodat indokold meg!

Tanuló (4-tehetséggondozás): Elfogadnád-e a pedagógus jelentkezését az interjú alapján? Válaszodat indokold meg!

Tanuló (5): Vesd össze a kérdéseket és a válaszokat! Megfelelő információt adott az interjú alanya a kérdésekre? Válaszodat indokold meg!

1. **csoportfeladat**

Olvassátok el önállóan Füst Milán írását!

Fogalmazzatok meg 6-7 mondatos érvelést a jó pedagógussal kapcsolatosan!

**Egyéni feladatok (4)**

Tanuló (1): Fogalmazz meg két ellenérvet a jó pedagógussal kapcsolatosan a csoportmunka alapján!

Tanuló (2- felzárkóztatás): Húzd alá az érvelés kulcsszavait a csoportmunkában!

Tanuló (3): Foglald össze az érvelés lényegét a csoportmunka alapján!

Tanuló (4- tehetséggondozás): Magyarázd meg az érvelés szabályait a csoportmunka segítségével!

Tanuló (5): Mi kell ahhoz, hogy valaki jó pedagógus legyen? Válaszolj a csoportmunka alapján!

1. sz. melléklet

Mi kell ahhoz, hogy valaki tanár legyen?

„Mélységes, minden tulajdonságon, minden embereken tett rossz tapasztalaton túláradó és ellenállhatatlan emberszeretet. És az a reménykedés, amely a nevelő munkája alatt állandóan veszélyeztetve van, az a töretlen bizalom, hogy minden meddő fáradozása,minden hiábavaló munka ellenére mégis, még mindig hatni akarjon az emberi lélekre, hogy nemesíteni akarjon, hogy nevelni akarjon...ez pedig szenvedély kérdése.Ilyen szenvedély nélkül senki sem lehet jó tanár.Ehhez az áldott, felejthetetlen munkához tehát, úgy látszik,temperamentum kell mindenekelőtt, aztán mégegyszer mindenekelőtt: tehetség.   
S milyen legyen ez a tehetség? Hogy csak a legfőbbet említsem, két dologra okvetlenül vonatkoznia kell.Nagy hajlam legyen benne, hogy ontsa tüzét, hogy lehetőleg mindazt közölni akarja, amit közölhet, s a kétségei közül azokat, amelyeket még fejletlen lélek megérthet, valamint hogy példájával hatni akarjon minden erővel - ez az első!   
És a második: hogy emlékezni tudjon saját fiatalságára.”

( Füst Milán)