**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Gyurkovics Tibor: Vers a Mikuláshoz (részlet) |
| **Tantárgyba ágyazódás** | Olvasás |
| **Alsó/ felső tagozat** | Alsó tagozat |
| **Ünnephez kapcsolódás** | Mikulás |
| **A foglalkozás/ óra témája** | A várakozás |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, olvasás, vizuális kultúra, ének-zene |
| **Nagy gondolat** | Várjam? Várom. |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 242. o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 242.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Várjam? Várom.

Felnőttek és gyerekek egyaránt várják az év utolsó hónapját, a decembert. Először a Mikulást, majd a karácsonyt várjuk. Vajon miért?

1. **csoportfeladat**

Olvassátok el a vers 3-5. versszakát!

Beszéljétek meg, hogy nézhetett ki a Mikulás az olvasottak alapján!

Készítsetek színes óriásplakátot a Mikulásról!

**Egyéni feladatok (1)**

Tanuló (1- felzárkóztatás): Gyűjts 2-3 szót a Mikulás külsőjével kapcsolatosan a plakát alapján!

Tanuló (2- tehetséggondozás):Fogalmazz meg egy olyan mondatot a plakáton lévő Mikulásról, amelyet megzenésíthetsz! Használj ritmushangszereket!

Tanuló (3): Fogalmazd meg 1-2 mondatban, milyen az általatok lerajzolt Mikulás a külső tekintetében!

Tanuló (4): Vajon a plakáton lévő Mikulás olyan, mint amilyet eddig láttál? Válaszodat indokold meg!

Tanuló (5): Sorold fel, miből van a Mikulás szakálla és a bundája a plakáton!

1. **csoportfeladat**

Olvassátok el a verset!

Készítsetek színkavalkádot a csomagolópapírra az olvasottak alapján!

Indokoljátok meg, hogy miért választottátok ezeket a színeket!

**Egyéni feladatok (2)**

Tanuló (1): Válassz ki egy olyan színt a papírról, olyat, ami benned vidám hangulatot kelt! Indokold meg a választásodat!

Tanuló (2- felzárkóztatás): Sorold fel a képen látható színeket!

Tanuló (3): Keress olyan szavakat, amelyeknek első betűje megegyezik a szín első betűjével!

Tanuló (4- tehetséggondozás): Alkoss párokat! (szín + vers szava)

Tanuló (5): Készíts smile-kat egy-egy színhez a csoportmunka alapján!

1. **csoportfeladat**

Olvassátok el alaposan a verset!

Készítsetek dalszöveget a vers alapján!

Alakítsatok zenekart, használjátok az osztályban lévő tárgyakat!

Adjátok elő a művet!

**Egyéni feladatok (3)**

Tanuló (1): Sorold fel a csoportmunka során használt „hangszereiteket”!

Tanuló (2- felzárkóztatás): Másold le a csoportmunka leghosszabb és legrövidebb szavát!

Tanuló (3- tehetséggondozás): Ritmizáld a csoportmunka dalát!

Tanuló (4): Írd át úgy a dalszöveget, hogy új zenei formát alkalmazz!

Tanuló (5): Adj 2 címet a csoportmunkátoknak!

1. **csoportfeladat**

Olvassátok el a verset!

Készítsetek 4-5 képből álló diafilmet a Mikulásról az olvasottak alapján!

Fogalmazzatok szöveget is a diaképekhez!

**Egyéni feladatok (4)**

Tanuló (1-felzárkóztatás): Adj címet a diaképeknek!

Tanuló (2-tehetséggondozás): Válassz ki egy diaképet! Alakítsd át a mondatot óhajtó mondattá!

Tanuló (3): Fogalmazz meg egy üzenetet a Mikulásnak a diaképek alapján!

Tanuló (4): Válassz ki az egyik diaképet! Fogalmazd meg, mit látsz a képen!

Tanuló (5): Fejezd be a mondatot a diaképek alapján! Várom, mert…

1. **sz. melléklet**

1. Miki, Miki, Mikulás,  
hova bújsz, hova állsz,  
mennyi aranyat találsz  
a csomagban?

1. Azt hiszed, nem láttalak  
   a jegenyefák alatt?  
   Lopództál egy nagy halom  
   dióval a válladon!
2. Olyan ember vagy te, mint mi,  
   csak az ég ruhádra hinti  
   a havat, és ezüst,  
   csillogó hajad a füst.
3. Felhőből van a szakállad,  
   szél tömi meg a pipádat,  
   rókaprémből van a bundád,  
   szeretettel gondolunk rád!
4. Minden este feldíszíti  
   csillagfény a homlokod,

olyan ember vagy te, mint mi,  
csak pirosabb és nagyobb!