**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Ady Endre: Október 6. |
| **Tantárgyba ágyazódás** | magyar irodalom, történelem |
| **Alsó/ felső tagozat** | Felső tagozat |
| **Ünnephez kapcsolódás** | Az aradi vértanúk napja |
| **A foglalkozás/ óra témája** | Emlékezés az aradi vértanúkra |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, irodalom, történelem |
| **Nagy gondolat** | „A múltat tiszteld a jelenben s tartsd a jövőnek” (Vörösmarty Mihály) |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 220.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 220o.  <https://www.arcanum.com/hu/online-kiadvanyok/Verstar-verstar-otven-kolto-osszes-verse-2/ady-endre-13441/kotetekbe-nem-sorolt-versek-14E63/oktober-6-14EDF/> (letöltés ideje: 2022.08.25.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

„ A múltat tiszteld a jelenben s tartsd a jövőnek”

A hősökre való emlékezés apáról fiúra száll. Iskolai ünnepélyen, a családban, nemzeti szinten gondolunk mártírjainkra. Emlékezzünk most másképpen!

Értsük meg a költő szavát!

1. **csoportfeladat**

Olvassátok el önállóan a verset!

Próbáljátok összegyűjteni, milyen érzések, gondolatok kavaroghattak a költőben!

Szedjétek versbe, mint ahogyan Ady tette! Bármilyen versírási szabályt kitalálhattok.

**Egyéni feladatok (1)**

Tanuló (1- felzárkóztatás): Olvasd el figyelmesen a csoportmunkát! Válaszd ki azokat a gondolatokat, amelyek a lelkiállapotot tükrözik! Karikázd be a csomagolópapíron!

Tanuló (2- tehetséggondozás): Fogalmazd át a csoportmunka egyik mondatát úgy, hogy az értelme ne változzon meg!

Tanuló (3): Keress a versben két olyan szót, amiknek a segítségével hasonlatot tudsz alkotni! Írd le a hasonlatokat!

Tanuló (4): Keress a csoportmunkában olyan szavakat, amelyek újabb verssorokat juttatnak eszedbe! Illeszd be a csoportmunkába!

Tanuló (5): Válassz ki 4-5 szót a csoportmunkából! Fogalmazd meg, melyik milyen hangulatot idéz benned!

1. **csoportfeladat**

Olvassátok el a verset!

Készítsetek hangulatképet a versről a színek segítségével! Képzeljétek el, hogy egy hatalmas vízfesték gombjairól válogathatjátok a színeket! Az olvasottak alapján dolgozzatok!

**Egyéni feladatok (2)**

Tanuló (1): Fogalmazd meg, hogyan függ össze a szín és a tartalom!

Tanuló (2- felzárkóztatás): Válassz ki egy színt! Foglald mondatba a vers alapján!

Tanuló (3): Válassz ki 2-3 színt a csoportmunkából! Keress hozzá idézetet a versből!

Tanuló (4- tehetséggondozás): Fogalmazd meg, hogy mi az összefüggés a vers témája és a hangulata között!

Tanuló (5): magyarázd meg a hangulatváltozást a csoportmunka alapján!

1. **csoportfeladat**

Olvassátok el a verset!

Fogalmazzátok meg saját szavaitokkal, hogy mi mindent kíván a költő elmondani a vers segítségével!

**Egyéni feladatok (3)**

Tanuló (1): Válassz ki egy szót a csoportmunkából! Készíts hozzá díszes kezdőbetűt úgy, hogy a színek tükrözzék a vers hangulatát!

Tanuló (2- felzárkóztatás):Fogalmazz meg 2 állítást a csoportmunka alapján!

Tanuló (3- tehetséggondozás): Alakítsd át a csoportmunka egyik mondatát verssorrá!

Tanuló (4): Gyakorold a csoportmunka felolvasását a társaidnak! Vigyázz a hangsúlyra!

Tanuló (5): Válassz ki egy-két szót a csoportmunkából! Készíts hozzá piktogramot!

1. **csoportfeladat**

Olvassátok el figyelmesen a verset!

Fogalmazzatok meg 4-5 mondatos visszaemlékezést az aradi vértanúk egyik özvegye nevében!

Az olvasottak alapján dolgozzatok!

**Egyéni feladatok (4)**

Tanuló (1-felzárkóztatás): Szerkessz két kérdést a csoportmunka alapján!

Tanuló (2-tehetséggondozás): Hasonlítsd össze a ti általatok írt visszaemlékezést és a történelemből tanultakat a témával kapcsolatban! Egészítsd ki!

Tanuló (3): Adj 2-3 címet a csoportmunkátoknak!

Tanuló (4): Alakítsd át a visszaemlékezést úgy, mintha te gyerekként visszaemlékeznél!

Tanuló (5): Foglald össze a visszaemlékezést 4-5 mondatban a csoportmunka alapján!

1. **sz. melléklet**

Ady Endre: Október 6.

Őszi napnak mosolygása,  
Őszi rózsa hervadása,  
Őszi szélnek bús keserve  
Egy-egy könny a szentelt helyre,  
Hol megváltott - hősi áron -  
Becsületet, dicsőséget  
Az aradi tizenhárom.

Az aradi Golgotára  
Ráragyog a nap sugára,  
Oda hull az őszi rózsa,  
Hulló levél búcsucsókja;  
Bánat sír a száraz ágon,  
Ott alussza csendes álmát  
Az aradi tizenhárom.

Őszi napnak csendes fénye,  
Tűzz reá a fényes égre,  
Bús szivünknek enyhe fényed  
Adjon nyugvást, békességet;  
Sugáridon szellem járjon  
S keressen fel küzdelminkben  
Az aradi tizenhárom.