**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Donászy Magda: Anyák napján Nagyanyónak |
| **Tantárgyba ágyazódás** | Olvasás |
| **Alsó/ felső tagozat** | Alsó tagozat |
| **Ünnephez kapcsolódás** | Anyák napja |
| **A foglalkozás/ óra témája** | Édesanyánk, nagymamánk tisztelete, család szerepe az életünkben |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás, matematika |
| **Nagy gondolat** | De jó nálad Nagyanyó! |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 97.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 97.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

De jó nálad Nagyanyó!

Mindannyian szeretünk a nagymamánknál tartózkodni. Vajon miért? Megenged mindent? Kincset rejt a szekrény vagy a padlás? Ez is benne van, de még sem ezért. Vajon miért?

1. **csoportfeladat**

Tanító néni felolvassa nektek a verset.

Beszélgessetek a versről!

Rajzoljátok le a csomagolópapírra, hogy mi minden jutott eszébe a vers szerzőjének anyák napján!

**Egyéni feladatok (1)**

Tanuló (1- felzárkóztatás): Nevezz meg a csoportmunka alapján személyeket, tárgyakat!

Tanuló (2- tehetséggondozás): Rakj ki annyi kék korongot amennyi tárgy, s annyi piros korongot, amennyi személy van a képen! Vonj le matematikai következtetést!

Tanuló (3): Jól figyeld meg a csoportmunkátokat! Hiányzik-e valami a képről, ami a versben szerepel? Válaszodat indokold meg!

Tanuló (4): Írj egy szót a csoportmunka alapján! Díszítsd ki a szó első betűjét!

Tanuló (5): Alkoss 3 szót a képről! Készíts díszítősort a szavakat egymás mellé írva!

1. **csoportfeladat**

Olvassátok el a vers 1. versszakát!

Legyetek szobrászok! Alkossatok gyurmából szobrot az olvasottak alapján!

**Egyéni feladatok (2)**

Tanuló (1): Nevezd meg az általatok készített szobor témáját!

Tanuló (2- felzárkóztatás): Fogalmazd meg, mit ábrázol az általatok elkészített szobor!

Tanuló (3): Fogalmazz meg egy kérdő mondatot a szoborral kapcsolatosan!

Tanuló (4- tehetséggondozás): Mondj véleményt az általatok elkészített szoborról!

Tanuló (5): Fogalmazz meg 2-3 szót a szobor talapzatára!

1. **csoportfeladat**

Tanító néni felolvassa nektek a vers 2. és 3. versszakát.

Tervezzetek 2 virágcsokrot, s hozzá ajándékcédulát felirattal együtt az olvasottak alapján!

**Egyéni feladatok (3)**

Tanuló (1): Képzeletben add át a csokrokat! Indokold meg, ki miért kapja! A csoportmunkát figyelembe véve dolgozz!

Tanuló (2- felzárkóztatás):Írd le a csoportmunkában szereplő virágok nevét!

Tanuló (3- tehetséggondozás): Fogalmazd meg, mi az összefüggés a vers és az általatok elkészített csoportmunka között!

Tanuló (4):Találj ki egy dallamot az egyik virágcsokor átadásához! Fogalmazz hozzá egy soros szöveget is a csoportmunka alapján!

Tanuló (5): Másold le az ajándékcédulára írtakat! Karikázd be az egyik szó mássalhangzóit!

1. **csoportfeladat**

Olvassátok el figyelmesen az utolsó két versszakot!

Képzeljétek el a nagymama munkáját, tevékenységét napról napra!

Készítsetek két diakockát!

Rajzoljátok bele a nagymama munkáit az olvasottak alapján!

**Egyéni feladatok (4)**

Tanuló (1-felzárkóztatás): Adj egy-egy címet a diaképeknek!

Tanuló (2-tehetséggondozás): Keress összefüggést a két diakép között!

Tanuló (3): Meséld el, mit látsz a két képen!

Tanuló (4): Oszd 4 részre az egyik diakockát! Nagyítsd ki a négy rész közül az egyiket! Lehetőleg pontosan dolgozz!

Tanuló (5): Oszd 4 részre az egyik diakockát! Nagyítsd ki egy-egy szeletet úgy, hogy ne legyen azonos az eredetivel egy-egy helyen! Vajon felfedezik a többiek a különbséget?

1. **sz. melléklet**

**Donászy Magda: Anyák napján Nagyanyónak**

|  |  |
| --- | --- |
|  | Édes-kedves Nagyanyókám! Anyák napja van ma! Olyan jó, hogy anyukámnak is van édesanyja.  Reggel mikor felébredtem az jutott eszembe, anyák napján legyen virág mind a két kezembe.  Egyik csokrot Neked szedtem, odakünn a réten, Te is sokat fáradoztál évek óta értem.  Kimostad a ruhácskámat, fésülted a hajamat, jóságodat felsorolni kevés lenne ez a nap.  Köszönöm, hogy olyan sokat fáradoztál értem, és hogy az én jó anyámat felnevelted nékem. |