**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Petőfi Sándor: Füstbe ment terv |
| **Tantárgyba ágyazódás** | ének, olvasás |
| **Alsó/ felső tagozat** | Alsó tagozat |
| **Ünnephez kapcsolódás** | Anyák napja |
| **A foglalkozás/ óra témája** | Édesanyánk szeretete |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás |
| **Nagy gondolat** | Vajon miért nem tudott megszólalni? |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 99.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 99.o.  https://www.arcanum.com/hu/online-kiadvanyok/Verstar-verstar-otven-kolto-osszes-verse-2/petofi-sandor-DFB2/1844-E2C7/fustbement-terv-E372/  (Letöltés ideje: 2024. 09. 08.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Vajon miért nem tudott megszólalni?

Voltál már abban a helyzetben, hogy nem szóltál édesanyához egy szót sem, csak megölelted? A költő is hasonló helyzetbe került. Vajon miért?

1. **csoportfeladat**

Olvassátok el a vers 1-2. versszakát!

Rajzoljátok le a költő fejét!

Rendeljetek 4-5 mondatfelhőt a fejéhez!

Írjátok a felhőbe, mi minden juthatott eszébe az utazása közben?

**Egyéni feladatok (1)**

Tanuló (1- felzárkóztatás): Rajzold le a költő egyik gondolatát a csoportmunka alapján!

Tanuló (2- tehetséggondozás): Fogalmazz meg egy SMS-t a költő nevében a testvérének a csoportmunka alapján!

Tanuló (3): Színezd ki a mondatfelhőket aszerint, hogy milyen hangulatot árasztanak!

Tanuló (4): Válaszd ki az egyik mondatfelhőt! Alakítsd át a mondatot E/1. személybe, mintha a költő mondaná!

Tanuló (5): Mutasd be az egyik mondatfelhőt, mint repp szöveget!

1. **csoportfeladat**

Olvassátok el a vers 3. versszakát!

Készítsetek 4-5 mondatos riportot a költővel!

Faggassátok arról a számtalan gondolatról, ami az eszébe jutott!

**Egyéni feladatok (2)**

Tanuló (1): Milyen embernek ismerted meg a költőt? Válaszolj a csoportmunka alapján!

Tanuló (2- felzárkóztatás): Sorold fel a csoportmunka alapján, mi jutott a költő eszébe! Emeld ki a kulcsszavakat!

Tanuló (3): Bizonyítsd be a csoportmunka alapján, hogy a költő szerette az édesanyját!

Tanuló (4- tehetséggondozás): Tömörítsd 2-3 mondatba a költő gondolatait szóban! A csoportmunka alapján dolgozz!

Tanuló (5): Rendszerezd a költő gondolatait az általad kiválasztott szempont szerint!

1. **csoportfeladat**

Olvassátok el a verset!

Készítsetek 4-5 mondatos naplóbejegyzést a költő nevében!

Vajon mit írt volna a naplójába a napi történésekkel kapcsolatosan?

**Egyéni feladatok (3)**

Tanuló (1): Fejezd be a mondatot a költő nevében a csoportmunka alapján! Jaj, ezt nem kellett volna…

Tanuló (2- felzárkóztatás): Fogalmazz meg egy óhajtó mondatot a költő nevében a naplóbejegyzés alapján!

Tanuló (3- tehetséggondozás): Változtasd meg a naplóbejegyzés egyik mondatát úgy, hogy a történetet vidámabbá tedd!

Tanuló (4): Változtasd meg a naplóbejegyzést úgy, mintha az édesanya írt volna hozzá egy mondatot!

Tanuló (5): Milyen színeket képzelsz magad elé, amikor olvasod a csoportmunkát! Készíts színskálát a csoportmunka alapján!

1. **csoportfeladat**

Olvassátok el figyelmesen a verset!

Rajzoljátok le a költőt és az édesanyját!

Gyűjtsetek köréjük olyan szavakat, amiket egymásnak mondhattak akkor, amikor találkoztak!

**Egyéni feladatok (4)**

Tanuló (1-felzárkóztatás): Fogalmazz meg egy mondatot a költő nevében a csoportmunka alapján!

Tanuló (2-tehetséggondozás): Meséld el, miről beszélgethetett az édesanya és a költő! Használd fel a csoportmunka szavait!

Tanuló (3): Készíts szókártyákat a csoportmunka alapján!

Tanuló (4): Készíts szókígyót 4-5 szó felhasználásával a csoportmunka alapján!

Tanuló (5): Készíts szókeresőt 6x6-os rácsba a csoportmunka alapján!

1. **sz. melléklet**

FÜSTBEMENT TERV

Egész uton - hazafelé -  
Azon gondolkodám:  
Miként fogom szólítani  
Rég nem látott anyám?

Mit mondok majd először is  
Kedvest, szépet neki?  
Midőn, mely bölcsőm ringatá,  
A kart terjeszti ki.

S jutott eszembe számtalan  
Szebbnél-szebb gondolat,  
Mig állni látszék az idő,  
Bár a szekér szaladt.

S a kis szobába toppanék...  
Röpűlt felém anyám...  
S én csüggtem ajkán... szótlanúl...  
Mint a gyümölcs a fán.

*Dunavecse*, 1844. április