**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | A pünkösdnek jeles napja – magyar népdal |
| **Tantárgyba ágyazódás** | ének-zene, magyar irodalom |
| **Alsó/ felső tagozat** | Felső tagozat |
| **Ünnephez kapcsolódás** | Pünkösd |
| **A foglalkozás/ óra témája** | Pünkösdi ünnepkör |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, hit-és erkölcstan |
| **Nagy gondolat** | A Szentlélek elküldése |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, tablet, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 152.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 152.o.  https://enekeskonyv.reformatus.hu/documents/1762/0660.pdf (letöltés: 2023.06.02.)  https://punkosdinfo.hu/mit-unneplunk-punkosdkor/ (letöltés: 2023. 06.02.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, hangszer, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, tablet, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

A Szentlélek elküldése

A Pünkösd ünnepét nehéz értelmezni a felnőtteknek is, hét még a gyerekeknek.

A Szentlélek Isten lelke, a Szentháromság harmadik személye. (Atya, Fiú, Szentlélek)

Pünkösdkor az egyház születésnapjára emlékezünk.

1. **csoportfeladat**

Dolgozzátok fel a linkben megjelenő szöveg Mit ünneplünk Pünkösdkor című részét!

<https://punkosdinfo.hu/mit-unneplunk-punkosdkor/>

Készítsetek 6-8 mondatos ismertetőt a pünkösddel kapcsolatosan!

**Egyéni feladatok (1)**

Tanuló (1- felzárkóztatás): Keress a csoportmunkában 3 olyan szót, amelyek fontosak, ha pünkösdöt említjük!

Tanuló (2- tehetséggondozás): Tegyél fel 3-4 olyan kérdést a pünkösddel kapcsolatosan a többieknek a csoportmunka alapján, amiből tudjuk, hogy megértették a lényegét!

Tanuló (3): Készíts magyarázatot a pünkösdről saját szavaiddal a csoportmunka alapján!

Tanuló (4): Készíts rajzot a csoportmunka alapján a pünkösdről!

Tanuló (5): Válassz ki 2-3 szót a csoportmunkából! Készíts szómagyarázatot!

1. **csoportfeladat**

Dolgozzátok fel a linkben megjelenő szöveg Pünkösd jelképei és liturgikus színei című részét!

<https://punkosdinfo.hu/mit-unneplunk-punkosdkor/>

Készítsetek 6-8 mondatos magyarázatot a diáktársaitok számára a pünkösd színeivel és jelképeivel kapcsolatosan!

**Egyéni feladatok (2)**

Tanuló (1): Fogalmazd meg 2-3 mondatban, hogy hol, mikor és miért használják a piros színt!

Tanuló (2- felzárkóztatás): Sorold fel a pünkösd jelképeit!

Tanuló (3): Rajzold le a füzetbe pünkösd jelképeit!

Tanuló (4- tehetséggondozás): Válassz egy olyan gondolatot a csoportmunkából, amit a mai pünkösdi szokásokkal kapcsolatba tudsz hozni!

Tanuló (5): Készíts saját magadnak jegyzetet a csoportmunka alapján!

1. **csoportfeladat**

Olvassátok el a dal szövegét!

Próbáljátok elénekelni vagy hangszeren eljátszani!

Fogalmazzatok meg 4-5 állítást a pünkösdről népdal alapján!

**Egyéni feladatok (3)**

Tanuló (1): Fogalmazz meg 1-1 kérdést az állításokhoz!

Tanuló (2- felzárkóztatás): Húzd alá a kulcsszavakat az állításokban!

Tanuló (3- tehetséggondozás): Vesd össze a dalszöveget a csoportmunkával! Keress olyan szavakat, amelyek ismeretlenek számodra! Keresd meg a jelentését az Éksz.-ban! Magyarázd meg a többieknek!

Tanuló (4): Emeld ki a csoportmunkából azokat a szavakat, amelyek a Biblia ide tartozó részében is szerepelhetnek!

Tanuló (5): Fogalmazd meg a csoportmunka alapján, hogy mit tanultál a pünkösdről!

1. **csoportfeladat**

Dolgozzátok fel a linkben megjelenő szöveg Májusfa és pünkösdi zöldágazás című részét!

<https://punkosdinfo.hu/mit-unneplunk-punkosdkor/>

Készítsetek 5-6 mondatos élménydús beszámolót az eseményről, mintha ott lettetek volna!

**Egyéni feladatok (4)**

Tanuló (1-felzárkóztatás): Fogalmazd meg, mit tanultál a csoportmunkából!

Tanuló (2-tehetséggondozás): Szerinted megvalósítható lenne-e a pünkösdhöz köthető esemény? Válaszodat indokold meg a csoportmunka alapján!

Tanuló (3): Fogalmazz meg instrukciókat a barátaid számára a pünkösd ünnepléséhez a csoportmunka alapján!

Tanuló (4): Sorold fel azokat a tárgyakat, kellékeket, amiket használtak a pünkösdi ünnepkörben! A csoportmunka alapján dolgozz!

Tanuló (5): Fogalmazz meg 2-3 gondolatot a csoportmunka alapján! Kezd így: Ha én akkor éltem volna, …!

1. sz. melléklet

