**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Veres Miklós: Mese a Mikulásról |
| **Tantárgyba ágyazódás** | Fogalmazás |
| **Alsó/ felső tagozat** | Alsó tagozat |
| **Ünnephez kapcsolódás** | December 6. Mikulás |
| **A foglalkozás/ óra témája** | Ajándékozás Mikuláskor |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás, környezetismeret |
| **Nagy gondolat** | Nekem is hozz csomagot! |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 245.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 245.o.  <https://www.3szek.ro/load/cikk/44653/veress_miklos:_mese_a_mikulasrol> (letöltés: 2022.11.05.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Nekem is hozz csomagot!

Énekeljünk el egy Mikulásváró dalt!

Beszélgessünk arról, honnan érkezik a Mikulás! Miért különleges ez a nap a gyerekek számára?

1. **csoportfeladat**

Felolvasom nektek a verset.

Rajzoljátok le a Mikulást a környezetével együtt a hallottak alapján!

Az általam adott 7-8 szókártyát ragasszátok fel a Mikulás környezetébe vagy a puttonyára!

**Egyéni feladatok (1)**

Tanuló (1- felzárkóztatás):Válassz ki két szókártyát! Olvasd fel hibátlanul!

Tanuló (2- tehetséggondozás): Válassz ki két szót a felragasztott szókártyák közül! Alkoss velük egy-egy mondatot!

Tanuló (3): Válassz ki két szót a szókártyák közül! Párosíts hozzá két olyan szót, ami ugyanazzal a betűvel kezdődik!

Tanuló (4): Válassz két szót a kártyák közül! Gyűjts hozzá két olyan szót, ami ugyanannyi betűt tartalmaz!

Tanuló (5): Sorold fel, mit rajzoltatok a képre!

1. **csoportfeladat**

Felolvasom nektek a verset.

Rajzoljátok le a hallottak alapján, hol lakik a Mikulás!

Készítsetek síkbábot, ami a Mikulást ábrázolja!

Helyezzétek el a lakhelyébe!

**Egyéni feladatok (2)**

Tanuló (1): Adj tanácsot a Mikulásnak a csoportmunka alapján! Hogyan óvja az otthonát, miért vigyázzon rá?

Tanuló (2): Helyezz el tiltó táblát a Mikulás otthonában! Figyeld meg a lakhelyét, azután dönts!

Tanuló (3): Készíts 3-4 szókártyát a csoportmunka alapján! Helyezd el a csoportmunkában!

Tanuló (4- tehetséggondozás): Szeretek itt lakni! címmel fogalmazz meg 2-3 mondatot a Mikulás nevében!

Tanuló (5): Készíts könyvjelzőt a Mikulás otthonáról a csoportmunka alapján!

1. **csoportfeladat**

Füleljetek! Felolvasom nektek a 3. és a 4. versszakot!

Fogalmazzatok meg egy levelet a diáktársaitoknak Láttam a Mikulást címmel!

**Egyéni feladatok (3)**

Tanuló (1): Mutasd be a Mikulás külsejét a csoportmunka alapján!

Tanuló (2- felzárkóztatás): Sorold fel, mibe öltözött a Mikulás a csoportmunka szerint!

Tanuló (3- tehetséggondozás): Fogalmazz meg 2 felkiáltó mondatot a csoportmunka alapján!

Tanuló (4): Mit nem láttál a Mikuláson? Írd le a csoportmunka alapján!

Tanuló (5): Milyennek látod a Mikulást a csoportmunka alapján?

1. **csoportfeladat**

Olvassátok el figyelmesen az utolsó versszakot!

Írjatok egy dalt a Mikuláshoz saját elképzelésetek alapján!

**Egyéni feladatok (4)**

Tanuló (1-felzárkóztatás): Másolj le 3 szót a csoportmunkából!

Tanuló (2-tehetséggondozás): Foglald össze, miről szól a dalotok!

Tanuló (3): Tapsold le a dal első két ütemét!

Tanuló (4): Készíts 3 szóból szókígyót a csoportmunka alapján!

Tanuló (5): Válassz ki 2 szót a csoportmunkából! Készíts betűrejtvényt!

1. **sz. melléklet**

**Veress Miklós: Mese a Mikulásról**

Erdőmélyen farakás,  
ott lakik a Mikulás.  
Piros arca, mint kalács.  
Szakálla, mint a faháncs.

Csalogasd ki, énekelj,  
mint kerengő hópehely.  
Dalolj, dalolj havakat,  
álmodj paplanod alatt.  
  
Ne lesd meg a Mikulást,  
rajta varázsos palást:  
úgy látsz át a süvegén,  
mint az ablak üvegén.  
  
A puttonya fél vagon,  
szánja vihar a havon,  
éjszakába ne tekints –  
meglesz reggelre a kincs.  
  
Ott lakik ám a kalács  
ízében a Mikulás.  
Szeme, mint a hópehely,  
hogyha csillog, énekelj!