**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Sarkadi Sándor: Háromkirályok |
| **Tantárgyba ágyazódás** | ének, olvasás |
| **Alsó/ felső tagozat** | Alsó tagozat |
| **Ünnephez kapcsolódás** | Karácsony |
| **A foglalkozás/ óra témája** | Jézust meglátogatja a három király |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás |
| **Nagy gondolat** | Nem várt emberek érkeztek |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 256.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 256.o.  <https://www.operencia.com/sarkady-sandor-haromkiralyok/>  (Letöltés ideje: 2024. 09. 0 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Nem várt emberek érkeztek

A jászolban fekvő Jézust meglátogatja a három király. Szerintetek várta őket valaki?

1. **csoportfeladat**

Olvassátok el a vers 1. 5. 6. versszakát!

Fogalmazzatok meg 6-7 igaz, hamis állítást a vers alapján!

**Egyéni feladatok (1)**

Tanuló (1- felzárkóztatás): Húzd alá azokat a szavakat a csoportmunkában, amiket megtalálsz a versben is!

Tanuló (2- tehetséggondozás): Rajzolj annyi négyzetet, ahány állítás van! Számozd be a mondatokat és a négyzeteket! Kösd össze azokat a négyzeteket, amelyik mondatai között összefüggést találsz!

Tanuló (3): Alakítsd át az egyik állítást úgy, hogy vidámabb hangulatot sugalljon!

Tanuló (4): Másold le az állítások 3 leghosszabb szavát!

Tanuló (5): Tedd az egyik igaz állítást hamissá!

1. **csoportfeladat**

Olvassátok el a vers 2. 3. 4. versszakát!

Rajzoljátok le a 3 király palástját!

Tervezzetek rá mintákat az olvasottak alapján!

**Egyéni feladatok (2)**

Tanuló (1): Válaszd ki az egyik palástot! Mutasd be a tervezett mintákat!

Tanuló (2- felzárkóztatás): Készíts ritmikusan ismétlődő díszítősort a palástokon lévő minták segítségével! A mintákat te választhatod ki.

Tanuló (3): Alkoss egy csoportot a mintákból az általad kiválasztott szempont alapján! Ismertesd a szempontodat!

Tanuló (4- tehetséggondozás): Tervezz mandalát a motívumok felhasználásával!

Tanuló (5): Fogalmazz meg olyan apróhirdetést, amelyben eladóvá teszed az egyik palástot! A csoportmunka alapján dolgozz!

1. **csoportfeladat**

Olvassátok el a vers 3. és 4. versszakát!

Készítsetek 5-6 mondatos naplóbejegyzést a három király nevében!

**Egyéni feladatok (3)**

Tanuló (1): Rajzolj egy fejet! Írd a fejbe az egyik király gondolatait a csoportmunka alapján!

Tanuló (2- felzárkóztatás): Válaszd ki az egyik szót a csoportmunkából! Magyarázd meg a jelentését!

Tanuló (3- tehetséggondozás): Vetítsd ki az egyik király gondolatait a csoportmunka alapján!

Tanuló (4): Képzeld el azt a helyzetet, hogy a királyok félnek az útjuk során! Fogalmazz meg 2-3 mondatos fohászt Istenhez a csoportmunka alapján!

Tanuló (5): Képzeld el azt, hogy a királyok félnek az útjuk során! Vajon mitől lehetett félelmük? Válaszolj a csoportmunka alapján!

1. **csoportfeladat**

Olvassátok el figyelmesen a 2. 3. és 4. versszakot!

Meséljétek el egy zöld fenyő nevében, hogy milyen ritka eseményt látott!

**Egyéni feladatok (4)**

Tanuló (1-felzárkóztatás): Készíts felsorolást a csoportmunka alapján!

Tanuló (2-tehetséggondozás): Legyél mesélő! Alakítsd át a csoportmunka általad kiválasztott mondatait E/3. személybe!

Tanuló (3): Képzelt el, hogy szemtanú vagy, amikor vonulnak a királyok! Tegyél fel nekik 2-3 kérdést a csoportmunka alapján!

Tanuló (4): Alkoss 2-3 mondatot úgy, mintha az olvasó könyvedbe írnád.

Tanuló (5): Rajzolj le 3 cipőt! Ez lesz a királyok cipője! Írj a cipőbe 1-1 szót a csoportmunkából!

1. **sz. melléklet**

**Sarkady Sándor: Háromkirályok**

Hó borított hegytető,  
Rajta karcsú, zöld fenyő;  
Fenyő fölött tiszta ég –  
Azon fényes csillag ég.

Háromkirály lépeget,  
Kémleli a kék eget –  
Decemberi délután  
Indultak a fény után.

Mirha, tömjén, vert arany –  
Tarisznyájuk telve van;  
Bandukolnak csendesen:  
Messze van még Betlehem?

Már a kormos éj leszáll,  
Nincs lámpás, nincs holdsugár;  
Ki vigyázza, merre jár  
Gáspár, Menyhért, Boldizsár?

Szikráznak a hópihék,  
A fenyőfa ó, mi szép!  
Tündököl a völgy fölött,  
Csillagfénybe öltözött.

Csillag fénye, messze fenn,  
Mutasd, hol van Betlehem:  
Földön, égen mindenek  
Dicsérjék a Kisdedet!