**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Gyulai Pál: Pál gazda |
| **Tantárgyba ágyazódás** | Fogalmazás |
| **Alsó/ felső tagozat** | Alsó tagozat |
| **Ünnephez kapcsolódás** | Október 6. Az aradi vértanúk napja |
| **A foglalkozás/ óra témája** | Az aradi vértanúk napjával kapcsolatos ismeretek bővítése |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás |
| **Nagy gondolat** | Ne búsulj gazda! |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 215.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 215.o.  <https://www.arcanum.com/hu/online-kiadvanyok/Verstar-verstar-otven-kolto-osszes-verse-2/gyulai-pal-108D2/koltemenyek-1846-1864-108D7/pal-gazda-10952/> (letöltés: 2022. 10.02.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Ne búsulj gazda!

A magyar szabadságharc elbukása után nagyon szomorúak voltak a magyarok.

A költő fel akarja vidítani az embereket a versen keresztül. Reményt hirdet.

1. **csoportfeladat**

Olvassátok el a vers 1. versszakát!

Fogalmazzátok meg 2-3 mondatban, hogy miért búsul Pál gazda!

Próbáljátok megvigasztalni!

**Egyéni feladatok (1)**

Tanuló (1- felzárkóztatás): Fogalmazd meg a vigasztaló mondatot Pál gazda nevében!

Tanuló (2- tehetséggondozás): Szerinted miért ezzel a gondolattal vigasztaltátok meg Pál gazdát? Indokold meg!

Tanuló (3): Fogalmazd át a csoportmunka egyik mondatát úgy, hogy ne legyen annyira lehangoló!

Tanuló (4): Bővítsd ki, formáld át a vigasztaló mondatot saját szavaiddal!

Tanuló (5): Olvasd fel kifejező olvasással a csoportmunka egyik mondatát!

1. **csoportfeladat**

Olvassátok el az 1. 2. és 3. mondat vigasztaló mondatát!

Képzeljétek el, hogy Pál gazda megvigasztalódott!

Írjátok le Pál gazda megvigasztalódó gondolatait az ő nevében!

**Egyéni feladatok (2)**

Tanuló (1): Olvasd fel hangosan a csoportmunka szövegének általad kiválasztott mondatát!

Tanuló (2- felzárkóztatás): Másolj le egy mondatot a csoportmunkából!

Tanuló (3): Fogalmazd meg, hogy mivel vigasztalták meg Pál gazdát!

Tanuló (4- tehetséggondozás): Olvasd fel hangsúlyozva a csoportmunka teljes szövegét!

Tanuló (5): Másold le azokat a szavakat a csoportmunkából, amelyek leginkább vigasztalóak!

1. **csoportfeladat**

Olvassátok el a vers utolsó versszakát!

Rajzoljátok le, hogy miért nem volt hiábavaló a magyarok harca!

**Egyéni feladatok (3)**

Tanuló (1): Mi vigasztalta meg Pál gazdát? Fogalmazd meg!

Tanuló (2- felzárkóztatás): Egészítsd ki a csoportmunka rajzát 2-3 ide illő szóval!

Tanuló (3- tehetséggondozás): Írd le a véleményedet Pál gazdáról a csoportmunka alapján!

Tanuló (4): Fejezd be a mondatot Pál gazda nevében! Nem búsulok, mert …

Tanuló (5):

1. **csoportfeladat**

Olvassátok el figyelmesen az utolsó versszakot!

Képzeljétek el, hogy Pál gazda 1 évvel később újra átgondolja a saját szavait!

Szerintetek mit mondana a gyerekeknek/ fiataloknak?

Fogalmazzátok meg 3-4 mondatban!

**Egyéni feladatok (4)**

Tanuló (1-felzárkóztatás): Válaszd ki azt a mondatot, ami legjobban tetszik neked a tartalma miatt!

Tanuló (2-tehetséggondozás): Változtasd meg a csoportmunka szavait rokon értelmű szavakkal!

Tanuló (3): Olvasd el a csoportmunkát! Fogd a színeseidet! Készíts olyan színkavalkádot, ami kifejezi a te érzéseidet a csoportmunka olvasása során!

Tanuló (4): Válassz ki 3-4 olyan színt, amik illenek a csoportmunka hangulatához! Választásodat indokold meg!

Tanuló (5): Fogalmazz meg egy mondatot a saját nevedben, amit tolmácsolnál Pál gazdának a csoportmunka alapján!

1. **sz. melléklet**

**Gyulai Pál: Pál gazda**

«Pál gazda, hejh Pál gazda, mit búsul kend? »  
««Ne kérdezze, jobb volna már oda lent.»»  
«Ej hiszen most minden éled, tavasz jő! »  
««Tudom, tudom . . . fiam sírján virág nő.»»

«Pál gazda, hejh Pál gazda, mit suttog kend? »  
««Nincs is talán, nincs már Isten oda fent! »»  
«Ej dehogy nincs, nézze mily szép zöld a fa. »  
««Mikor száradt, öcsém volt rá akasztva. »»

«Nyugodjanak! örvendjen, kit baj nem ért,  
Aztán még is szép halni a hazáért.»  
««Nem is azért vérzik szivem bujába' . . .  
Hejh hiába haltak meg, hejh hiába. »»

1850