**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Horváth Ádám: Májusi Kánon - Hívogat a csalogány danája – Bárdos Lajos gyűjtése nyomán |
| **Tantárgyba ágyazódás** | ének-zene, magyar irodalom |
| **Alsó/ felső tagozat** | Felső tagozat |
| **Ünnephez kapcsolódás** | Május 1. |
| **A foglalkozás/ óra témája** | Tavaszvárás |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra |
| **Nagy gondolat** | A természet maga a csoda! |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, tablet, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 90.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 90.o.  <https://www.mozaweb.com/hu/Extra-Hang-Bardos_Lajos_Majusi_kanon_Hivogat_a_csalogany-214687> (letöltés: 2023. 05.14) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, tablet, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

A természet maga a csoda!

A hosszú telet felváltja a tavasz. Virágba borulnak a fák, újra éled a szép természet. Az embereket kicsalogatja a madárdal.

Hallgassuk meg a dalt!

1. **csoportfeladat**

Olvassátok el a dal szövegét!

Készítsetek illusztrációt az olvasottak alapján!

**Egyéni feladatok (1)**

Tanuló (1- felzárkóztatás): Húzd alá azokat a szavakat, amelyek leginkább a tavaszt idézik!

Tanuló (2- tehetséggondozás): Keress összefüggést az illusztráció és a dallam között!

Tanuló (3): Párosítsd az illusztráció képeit egy-egy ütemmel!

Tanuló (4): Foglald össze az illusztráció mondanivalóját!

Tanuló (5): Figyeld meg, hogy a dallam és az illusztráció hogyan függ össze! Formálj véleményt!

1. **csoportfeladat**

Olvassátok el a dal szövegét!

Változtassátok meg a dal szövegét úgy, hogy a tavaszt idézze és a dallama ugyanaz maradjon!

**Egyéni feladatok (2)**

Tanuló (1): Véleményezd a csoportmunka eredményét!

Tanuló (2- felzárkóztatás): Sorold fel, milyen változtatásokat tettetek a szövegben!

Tanuló (3): Készíts tengelyes tükrözés módszerével illusztrációt! A tükörkép a változtatás legyen!

Tanuló (4- tehetséggondozás): Keress hangulatbeli összefüggést és különbséget az eredeti dallam és a csoportmunka között!

Tanuló (5): Jelölj rímeket a csoportmunkában!

1. **csoportfeladat**

Olvassátok el a dal szövegét!

Tekintsétek át a kottát!

Módosítsatok a dallamon úgy, hogy a hangulatát ne veszítse el!

**Egyéni feladatok (3)**

Tanuló (1): Komponáld át a csoportmunka két-három ütemét úgy, hogy másik évszakot idézzen, ne a tavaszt!

Tanuló (2- felzárkóztatás): Véleményezd a csoportmunkában tett változtatásokat!

Tanuló (3- tehetséggondozás): Készíts olyan illusztrációt a csoportmunka alapján, ami összefüggésbe hozható általad ismert irodalmi művel!

Tanuló (4): Játssz a dallammal! Komponáld át tetszés szerint!

Tanuló (5): Tapsold le a csoportmunkában létre hozott dallamot!

1. **csoportfeladat**

Olvassátok el figyelmesen a dal szövegét!

Vegyétek szemügyre a dallamot!

Fogalmazzatok olyan 6-8 soros levelet a szerzőnek, amelyben kifejtitek a véleményeteket a dalról!

Esetlegesen tanácsot is adhattok a szöveggel vagy a dallammal kapcsolatosan.

**Egyéni feladatok (4)**

Tanuló (1-felzárkóztatás): Véleményezd a levélformát!

Tanuló (2-tehetséggondozás): Dolgozd át a csoportmunkát úgy, hogy változatos szöveg legyen!

Tanuló (3): Jelöld meg a kulcsszavakat a levélben!

Tanuló (4): Fogalmazd át a levél szövegét ajánlás formába egy zenei újságba!

Tanuló (5): Fogalmazz választ a levélre a szerző nevében!

1. sz. melléklet

