**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Csoóri Sándor: Farsangnapi kutyabál |
| **Tantárgyba ágyazódás** | ének, olvasás |
| **Alsó/ felső tagozat** | Alsó tagozat |
| **Ünnephez kapcsolódás** | Farsang |
| **A foglalkozás/ óra témája** | Farsangi szokások |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás |
| **Nagy gondolat** | Rendezzünk kutyafarsangot! |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 19.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 19.o.  https://gyerekversek.hu/csoori-sandor-farsangi-kutyabal/  (Letöltés ideje: 2024. 09. 07.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Rendezzünk kutyafarsangot!

A gyerekek nagy izgalommal várják a farsangot. Megbeszélik együtt, ki milyen jelmezt vesz fel. Képzeljétek el a kutyafarsangot!

1. **csoportfeladat**

Olvassátok el a verset!

Gyűjtsétek össze, milyen kutyafajtákat ismertek!

Bújtassátok őket ötletes jelmezekbe!

A kutya neve mellé írjátok oda a jelmezét vagy rajzoljátok le!

**Egyéni feladatok (1)**

Tanuló (1- felzárkóztatás): Válassz ki egy kutyát! Mutasd be a jelmezét!

Tanuló (2- tehetséggondozás): Keress összefüggést a kutyák és a jelmezek között!

Tanuló (3): Faragj két soros tréfás verssort a csoportmunka alapján!

Tanuló (4): Fejezd be a mondatot a csoportmunka alapján! Ha én ott lettem volna a bálban…

Tanuló (5): Melyik a legötletesebb jelmez? Indokold meg a választásodat!

1. **csoportfeladat**

Olvassátok el a verset!

Rajzoljatok le közösen egy óriási nagy kutyát a csomagolópapírra!

Öltöztessétek jelmezbe úgy, hogy minden csoporttag egyszerre egy vonalat húzzon!

Forgóban dolgozzatok! Addig forgózzatok, amíg nem lesz kész a rajz!

**Egyéni feladatok (2)**

Tanuló (1): Adj 2-3 találó nevet a kutyátoknak!

Tanuló (2- felzárkóztatás): Nevezd meg az általatok tréfásan lerajzolt kutyafajtát!

Tanuló (3): Találj ki 2 soros verset a kutyáról a csoportmunka alapján!

Tanuló (4- tehetséggondozás): Képzeld el, hogy a csoportmunkában lerajzolt kutya a tiéd! Készíts a nyakába ismertetőjegyekkel ellátott kártyát a csoportmunka alapján!

Tanuló (5): Mutasd be a kutya jelmezét a csoportmunka alapján!

1. **csoportfeladat**

Olvassátok el a verset!

Képzeljétek el, hogy kutyabálban vagytok!

Írjátok le az élményeiteket!

Hagyatkozhattok a fantáziátokra is!

**Egyéni feladatok (3)**

Tanuló (1): Oszd meg velünk az első gondolatodat a csoportmunka alapján!

Tanuló (2- felzárkóztatás): Milyen érzéseid voltak a kutyabálban? Meséld el a csoportmunka alapján!

Tanuló (3- tehetséggondozás): Fogalmazz meg 3-4 mondatot a kutyabálról egy mesekönyvbe! A csoportmunka alapján dolgozz!

Tanuló (4): Folytasd a verset a csoportmunka alapján! Az első sora így hangzik: Most először kutyabálban…

Tanuló (5): Fogalmazz meg két felkiáltó mondatot a csoportmunka alapján!

1. **csoportfeladat**

Olvassátok el verset!

Válasszatok egy kutyafajtát! Írjátok fel középre a nevét!

Öltöztessétek fel a bálba!

Húzzatok ki nyilakat a névből! Írjátok oda, hogy milyen színes ruhadarabokat adnátok rá!

**Egyéni feladatok (4)**

Tanuló (1-felzárkóztatás): Válaszolj a következő kérdésre! Szerinted miért ilyen jelmezt kapott a kutya?

Tanuló (2-tehetséggondozás): Keress összefüggést a kutya és a jelmeze között!

Tanuló (3): Sorold fel a ruhadarabok színeit!

Tanuló (4): Rajzold le az egyik ruhadarabot a csoportmunka alapján! Vigyázz, mert a kutya veszi fel!

Tanuló (5): Szerinted melyik lesz a legkényelmesebb a kutyának? Indokold meg a válaszodat!

1. **sz. melléklet**

**Csoóri Sándor: Farsangnapi kutyabál**

De érdekes volna,  
ha kutyabál volna,  
s farsangnak napján  
minden kutya  
bálba gyalogolna,  
nagy kutya is,  
kis kutya is,  
kit csíp még a bolha.

Komondor kényelmes,  
lassú táncot ropna,  
Puli Pali csárdást,  
ahogy meg van írva;  
sötét szőre, bozontja  
a szemébe lógna.  
Csau csacsacsázna,  
a foxi bokázna,  
a többi vén kutya meg  
leülne a hóba.