**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Tarbay Ede: Farsangi maskarák |
| **Tantárgyba ágyazódás** | Fogalmazás, rajz |
| **Alsó/ felső tagozat** | Alsó tagozat |
| **Ünnephez kapcsolódás** | Farsang |
| **A foglalkozás/ óra témája** | Farsangi szokások |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás |
| **Nagy gondolat** | Mi legyek a farsangon? |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 16.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 16.o.  <https://gyerekmese.info/farsangi-maskarak/> (letöltés: 2023. febr.1.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Mi legyek a farsangon?

Bizonyára nagy izgalommal várjátok a farsangot. Előtte tervezitek, hogy milyen ruhába, kinek a bőrébe bújjatok. Számtalan lehetőség van. Ehhez ad ötletet a költő a versével.

1. **csoportfeladat**

Olvassátok el a vers 1-2. versszakát!

Készítsetek rajzot a költő által ajánlott farsangi figurákról!

Úgy öltöztessétek fel, ahogyan a költő leírta!

**Egyéni feladatok (1)**

Tanuló (1- felzárkóztatás): Azonosítsd az ördögöt és az angyalt a csoportmunka alapján! Írd alá a nevüket!

Tanuló (2- tehetséggondozás): Magyarázd meg, hogy miért vicces a figurátok!

Tanuló (3): Változtasd meg az egyik figura színeit úgy, hogy még üdébb legyen!

Tanuló (4): Adj leírást az egyik figuráról!

Tanuló (5): Készíts hiányos képet az egyik figuráról!

1. **csoportfeladat**

Olvassátok el a vers 1. és 2. versszakát!

Képzeljétek el, hogy a farsangi figurákkal a piacon vagytok! Sajnos az egyik elveszett a nagy kavalkádban.

Adjatok személyleírást az elveszett figuráról!

**Egyéni feladatok (2)**

Tanuló (1): Rajzold le a személyleírás alapján az elveszett figurát!

Tanuló (2- felzárkóztatás): Foglald mondatba, hogy milyen figura veszett el!

Tanuló (3): Találj ki csalogató szöveget az elveszett figurához!

Tanuló (4- tehetséggondozás): Keress vagy komponálj olyan dallamot a csoportmunkához, ami ide illik!

Tanuló (5): Fogalmazz meg egy tréfás mondatot az elveszett figuráról!

1. **csoportfeladat**

Olvassátok el a vers 3., 4. és 5. versszakát!

Képzeljétek el, hogy farsangi kikiáltók vagytok! Kiáltsatok jókívánságokat a lakosságnak!

Szerkesszétek meg a kikiáltó szövegét az olvasottak alapján!

**Egyéni feladatok (3)**

Tanuló (1): Karikázd be a csoportmunkában azokat a finomságokat, amiket szeretsz!

Tanuló (2- felzárkóztatás): Sorold fel, milyen jó dolgok, finomságok vannak a szövegben!

Tanuló (3- tehetséggondozás): Válassz ki olyan finomságokat a szövegből, amiket most is látsz a boltban!

Tanuló (4): Rajzolj egy nagy zsákot! Rajzold bele a kikiáltó szövegéből a finomságokat!

Tanuló (5): Készíts 3-4 szóból álló szókígyót a csoportmunka alapján!

1. **csoportfeladat**

Olvassátok el figyelmesen az utolsó két versszakot!

Készítsetek 6X6 szókeresőt az olvasottak alapján!

Írjátok fel külön lapra a megoldást!

**Egyéni feladatok (4)**

Tanuló (1-felzárkóztatás): Válassz ki egy szót a szókeresőből! Magyarázd meg a jelentését!

Tanuló (2-tehetséggondozás): Magyarázd meg, milyen logika alapján készítettétek el a szókeresőt!

Tanuló (3): Rajzold le az egyik szó jelentését a szókeresőből!

Tanuló (4): Válassz ki két szót! Készíts betűrejtvényt minden betű felhasználásával!

Tanuló (5): Válassz ki egy szót! Jelöld színes felhővel a hangulatát! Több színt is használhatsz.

1. **sz. melléklet**

**Tarbay Ede: Farsangi maskarák**

Három lyukas,  
vicsori-fogas  
kivájt bélű sárgatök:  
mi volnánk az ördögök.

Három fehér,  
tollas, pucér,  
inges, réklis szárnyasok:  
mi lennénk az angyalok.

Azt kívánjuk:  
este, reggel,  
vidám kedvvel  
feküdjenek, keljenek  
e házban az emberek.

Fazekakban  
pulyka, kappan,  
mindenféle jó főjön,  
kéményük is füstöljön.

Kolbász, sonka,  
csülök, borda,  
diós, mákos, mind jöhet.  
Itt a zsákunk,  
töltsétek meg!