**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | József Attila: Betlehemi királyok |
| **Tantárgyba ágyazódás** | Magyar nyelv és irodalom, történelem, ének-zene |
| **Alsó/ felső tagozat** | Felső tagozat |
| **Ünnephez kapcsolódás** | Karácsony |
| **A foglalkozás/ óra témája** | Jézus születése, a pásztorok fogadása |
| **A foglalkozás/ óra cél- és feladatrendszere** | Cél, hogy a tanulók a szereplőket azonosítsák a tetteikkel, feltárják az ok-okozati összefüggéseket. Vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, informatika, vizuális kultúra, ének-zene |
| **Nagy gondolat** | Jól döntöttek, hogy Betlehembe mentek? |
| **Melléklet** | 1 db irodalmi mű |
| **Taneszközök** | Tablet, csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 263. o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 263.o.  <https://www.youtube.com/watch?v=Cb0jcilBx_s> (letöltés: 2021.12.01.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | tablet, csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, tablet, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Jól döntöttek, hogy Betlehembe mentek?

József Attila: Betlehemi királyok című versét a Kormorán együttes tolmácsolásában hallhatjuk.

<https://www.youtube.com/watch?v=Cb0jcilBx_s> (letöltés: 2021.12.01.)

1. **csoportfeladat**

Olvassátok el a verset!

Készítsetek 3-4 képből álló jelenetet az olvasottak alapján!

Próbáljátok megteremteni a látogatás és a fogadás varázsát!

(Kettős szerep esetén jelezzétek a szereplőváltást!

**Egyéni feladatok (1)**

Tanuló (1- felzárkóztatás): Sorold fel a jelenet szereplőit!

Tanuló (2- tehetséggondozás): Értékeld a jelenet képeit tartalom, formai megjelenítés, tanult dramaturgiai szempontok alapján!

Tanuló (3): Összegezd a jelenetetek tartalmát 4-5 mondatban!

Tanuló (4): Állítsd össze a jelenet képeit diafilm formájában!

Tanuló (5): Mutasd be a jelenet hangulatát, domborítsd ki az érzelmeket!

1. **csoportfeladat**

Olvassátok el a verset!

Írjatok tudósítást az iskolaújságba a királyok látogatásáról 8-9 mondatban!

**Egyéni feladatok (2)**

Tanuló (1): Fogalmazz meg 1-1 kérdést a látogatókhoz a csoportmunka alapján!

Tanuló (2- felzárkóztatás): Sorold fel a csoportmunkában említett személyeket!

Tanuló (3): Készíts egy műalkotást a látogatókról a csoportmunka alapján!

Tanuló (4- tehetséggondozás): Fogalmazz meg 4-5 gondolatot József és Mária nevében a látogatásról a csoportmunka alapján!

Tanuló (5): Fogalmazz meg egy rövid üzenetet a csoportmunka alapján!

1. **csoportfeladat**

Olvassátok el a verset!

Képzeljétek magatokat a három király helyébe!

Készítsetek 2-3 gondolatos naplóbejegyzést a látogatásról a királyok nevében! (6-9 mondat)

Domborítsátok ki az érzelmeket, mély gondolatokat!

**Egyéni feladatok (3)**

Tanuló (1): Fogalmazz meg 2 óhajtó mondatot a saját nevedben a naplóbejegyzés alapján!

Tanuló (2- felzárkóztatás): Karikázd be a kulcsszavakat a csoportmunkában!

Tanuló (3- tehetséggondozás): Kapcsolj a királyokhoz egy-egy tulajdonságot a csoportmunka alapján! Indokold meg a választásodat!

Tanuló (4): Készíts 3 betűrejtvényt a csoportmunka szavaiból!

Tanuló (5): Fejtsd ki a véleményedet a királyokról a csoportmunka alapján!

1. **csoportfeladat**

Olvassátok el a verset!

Képzeljétek magatokat Mária és József helyébe!

Vajon mit beszélgethetett Mária és József a látogatás után?

Fogalmazzátok meg, majd adjátok elő a beszélgetést!

**Egyéni feladatok (4)**

Tanuló (1-felzárkóztatás): Válassz ki egy szót a csoportmunkából! Magyarázd meg a jelentését!

Tanuló (2-tehetséggondozás): Fogalmazz meg egy fohászt Mária és József nevében, amit a hazatérő királyokért mondanak el!

Tanuló (3): Ragadd meg a beszélgetés lényegét! Készíts róla jegyzetet a csoportmunka alapján!

Tanuló (4): Szerkeszd meg a beszélgetés hangulatgörbéjét! A csoportmunka alapján dolgozz!

Tanuló (5): Rajzolj, olyan miniatúrát (kiskép), ami egy hűtőmágnesre illik! A csoportmunka alapján dolgozz!

1. **sz. melléklet**

**József Attila: Betlehemi királyok**

Adjonisten, Jézusunk, Jézusunk!  
Három király mi vagyunk.  
Lángos csillag állt felettünk,  
gyalog jöttünk, mert siettünk,  
kis juhocska mondta - biztos  
itt lakik a Jézus Krisztus.  
Menyhárt király a nevem.  
Segíts, édes Istenem!

Istenfia, jónapot, jónapot!  
Nem vagyunk mi vén papok.  
ůgy hallottuk, megszülettél,  
szegények királya lettél.  
Benéztünk hát kicsit hozzád,  
Üdvösségünk, égi ország!  
Gáspár volnék, afféle  
földi király személye.

Adjonisten, Megváltó, Megváltó!  
Jöttünk meleg országból.  
Főtt kolbászunk mind elfogyott,  
fényes csizmánk is megrogyott,  
hoztunk aranyat hat marékkal,  
tömjént egész vasfazékkal.  
Én vagyok a Boldizsár,  
aki szerecseny király.

Irul-pirul Mária, Mária,  
boldogságos kis mama.  
Hulló könnye záporán át  
alig látja Jézuskáját.  
A sok pásztor mind muzsikál.  
Meg is kéne szoptatni már.  
Kedves három királyok,  
jóéjszakát kívánok!