**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Arany János: Mit csinálunk? |
| **Tantárgyba ágyazódás** | Olvasás |
| **Alsó/ felső tagozat** | Alsó tagozat |
| **Ünnephez kapcsolódás** | 1848. március 15. |
| **A foglalkozás/ óra témája** | Nemzeti ünnepünk, március 15. |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás |
| **Nagy gondolat** | Szülőföldünk, hazánk |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 56.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 56.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Szülőföldünk, hazánk

Volt már honvágyad? Milyen érzés? Mit jelent számunkra a haza és az otthon? Járjuk körül a gondolatot!

1. **csoportfeladat**

Olvassátok el a verset!

Beszélgessetek arról, hogyan védték meg őseink a hazánkat az ellenségtől!

Keressétek meg a versben azokat a szavakat, amelyek a beszélgetésetek kapcsán felmerültek!

Faragjatok 4 soros verset a haza védelméről az olvasottak alapján! Hívjátok segítségül a kiválasztott szavakat!

**Egyéni feladatok (1)**

Tanuló (1- felzárkóztatás): Másold le a kiválasztott szavakat a csoportmunkából!

Tanuló (2- tehetséggondozás): Ha én ott lettem volna címmel foglald össze a gondolataidat a haza védelméről a csoportmunka alapján!

Tanuló (3): Írj egy buzdító sort a haza védelmére egy katona részére a csoportmunka alapján!

Tanuló (4): Válassz ki egy szót a versből! Magyarázd meg a jelentését!

Tanuló (5): Csoportosítsd a vers első két sorának szavait az általad kiválasztott szempont alapján!

1. **csoportfeladat**

Olvassátok el a verset!

Készítsetek pantomim jelenetet az olvasottak alapján!

**Egyéni feladatok (2)**

Tanuló (1): Sorold fel azokat a szavakat, amelyeket szívesen kimondtál volna a jelenet eljátszása során!

Tanuló (2- felzárkóztatás): Sorolj fel 2-3 igét a jelenetből! (Kérdése: Mit csinál?)

Tanuló (3): Sorolj fel 2-3 olyan hangutánzó szót, amelyik bele illene az eljátszott jelenetbe!

Tanuló (4- tehetséggondozás): Fogalmazd meg 2-3 mondatban, hogy miről szólt a játékotok!

Tanuló (5): Adj legalább egy tanácsot a többieknek! Mit változtatnál a jeleneten ahhoz, hogy még érthetőbb legyen?

1. **csoportfeladat**

Olvassátok el a verset!

Képzeljétek el, hogy egy falu elöljárói vagytok! Fogalmazzatok 3-4 harcba hívó mondatot a falu lakói számára az olvasottak alapján!

**Egyéni feladatok (3)**

Tanuló (1): Válassz ki néhány szót a csoportmunkából! Csoportosítsd az általad választott szempont alapján!

Tanuló (2- felzárkóztatás):Válassz ki egy szót! Rajzold le a jelentését!

Tanuló (3- tehetséggondozás): Fejezd be a mondatot a csoportmunka alapján! Én elmegyek, mert……Gyere velem, mert….! Bántana, ha nem tenném, mert…

Tanuló (4): Válassz ki 1-2 szót! Keresd a rokon értelmű, vagy ellentétes jelentésű párját!

Tanuló (5): Készíts 6X6-os szókeresőt a csoportmunka szavainak a felhasználásával!

1. **csoportfeladat**

Olvassátok el figyelmesen a verset!

Készítsetek plakátot az olvasottak alapján!

**Egyéni feladatok (4)**

Tanuló (1-felzárkóztatás): Fogalmazz meg 1 mondatot a plakátról!

Tanuló (2-tehetséggondozás): Fogalmazd meg 1-2 mondatban a plakát mondanivalóját!

Tanuló (3): Tervezd meg egy pénzérme mindkét oldalát a csoportmunka alapján!

Tanuló (4): Sorold fel a plakáton használt színeket!

Tanuló (5): Képzeletben fesd át a plakátot úgy, hogy megváltozzon a hangulata! Mutasd be a színezésedet!

1. **sz. melléklet**

**Arany János: Mit csinálunk?**

Földi! mit csináltok?

Kaszát kalapáltok?

Nem azt kalapálunk,

Fegyvert köszörülünk.

A rendet a réten

Már levágtuk régen:

Megmártjuk kaszánkat

Ellenség vérében.

Szép piros harmatban

Fürösztjük kaszánkat:

Övig-övig vérben

Védjük jó hazánkat.