**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Kányádi Sándor: Új esztendő |
| **Tantárgyba ágyazódás** | ének, olvasás |
| **Alsó/ felső tagozat** | Alsó tagozat |
| **Ünnephez kapcsolódás** | Újév |
| **A foglalkozás/ óra témája** | Az új esztendő köszöntése |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás |
| **Nagy gondolat** | Reményekkel teli új esztendőt! |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 8.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 8.o.  <https://multidezo.blogstar.hu/2022/01/01/kanyadi-sandor-uj-esztendo/114120/>  (Letöltés dátuma: 2024. 09. 07.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Reményekkel teli új esztendőt!

Tettél már újévi fogadalmat? Kívántál már valamit az új esztendőre?

Ha nem tetted, tedd meg a legközelebbi alkalommal!

1. **csoportfeladat**

Olvassátok el a verset!

Készítsetek illusztrációt arról, hogyan érkezett meg az új esztendő a vers szerint!

**Egyéni feladatok (1)**

Tanuló (1- felzárkóztatás): Nevezd meg a vers alapján azokat, akik várták az új esztendőt!

Tanuló (2- tehetséggondozás): Fejtsd ki a várakozást 3-4 mondatban a csoportmunka alapján!

Tanuló (3): Készíts felsorolást a csoportmunka alapján!

Tanuló (4): Készíts színskálát a csoportmunka alapján!

Tanuló (5): Sorold fel azokat a színeket a csoportmunkából, amik jókedvre derítenek!

1. **csoportfeladat**

Olvassátok el a verset!

Találjatok ki olyan egyedi jelrendszert, amivel le tudjátok írni a vers lényegét!

Ne feledjétek, hogy a jobb megértés érdekében írásjelet is érdemes használni!

**Egyéni feladatok (2)**

Tanuló (1): Válassz ki 3-4 jelet! Rendelj a jelekhez egy-egy szót!

Tanuló (2- felzárkóztatás): Válassz ki 2-3 jelet! Írd le a jelentését a csoportmunka alapján!

Tanuló (3): Karikázd be az írásjeleket a mondat közepén és végén!

Tanuló (4- tehetséggondozás): Próbáld megkeresni azokat a szavakat, amik nagyobb hangsúlyt kapnak! Húzd alá a jeleit!

Tanuló (5): Válassz ki két jelet! Írd mellé a jelentésüket! Ritmizáld a szavakat!

1. **csoportfeladat**

Olvassátok el a verset!

Készítsetek képekből összeállított verset az utolsó két versszak alapján!

Azt jelenti, hogy 2-3 sorhoz egy képet rajzoljatok egymás alá, mint ahogyan a verssorok elhelyezkednek!

**Egyéni feladatok (3)**

Tanuló (1): Válassz két képet! Fogalmazz meg 1-1 mondatot a képhez!

Tanuló (2- felzárkóztatás): Írj egy-egy odaillő szót a képekhez!

Tanuló (3- tehetséggondozás): Válassz egy képet a csoportmunkából! Egészítsd ki szöveggel, vagy rajzzal!

Tanuló (4): Válassz ki egy képet! Fogalmazz meg két kérdést a kép alapján!

Tanuló (5): Számozd meg a képeket! Rendelj hozzá egy-egy hangulatjelet!

1. **csoportfeladat**

Olvassátok el figyelmesen a verset!

Válasszatok ki két versszakot!

Készítsetek hozzá egy-egy képregény részletet! Tartalmazzon rövid szöveget és rajzot!

**Egyéni feladatok (4)**

Tanuló (1-felzárkóztatás): Másold le helyesen a képregény szövegét!

Tanuló (2-tehetséggondozás): Mit üzen számodra a képregény? Rejts el egy lufiba 2 üzenetet a képregénnyel kapcsolatosan! Dobd fel óra végén!

Tanuló (3): Sorold fel, mit látsz az egyik képregény részletén!

Tanuló (4): Válassz ki két szót a szövegből! Magyarázd meg a jelentését!

Tanuló (5): Ragassz az előtted lévő lapra pálcikából készült figurát a csoportmunka alapján!

1. **sz. melléklet**

**Kányádi Sándor: Új esztendő**

Új esztendő, új esztendő,  
nem tud rólad a nagy erdő,  
sem a hó alatt a határ,  
sem a határ fölött szálló  
árva madár.

Új esztendő, új esztendő,  
nem volt a nyakadban csengő,  
nesztelenül érkeztél meg,  
lábad nyomát nem érezték  
az ösvények.

Csak a hold, az elmerengő,  
csak a nap, az alvajáró,  
jelezték, hogy újra megjő  
éjfélkor az esedékes  
új esztendő.

Csak mi vártunk illendően,  
vidám kedvvel, ünneplőben,  
csak a népek vártak téged,  
háromszázhatvanöt napi  
reménységnek.