**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Szabó Lőrinc: Lóci verset ír |
| **Tantárgyba ágyazódás** | Magyar nyelv és irodalom |
| **Alsó/ felső tagozat** | Felső tagozat |
| **Ünnephez kapcsolódás** | Húsvét |
| **A foglalkozás/ óra témája** | Versírás, versbe szedett gondolatok |
| **A foglalkozás/ óra cél- és feladatrendszere** | Cél, hogy a tanulók a szereplőket azonosítsák a tetteikkel, feltárják az ok-okozati összefüggéseket. Vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra |
| **Nagy gondolat** | Vajon mi lenne a folytatás? |
| **Melléklet** | 1 db irodalmi mű |
| **Taneszközök** | Tablet, csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 83. o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 83.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | tablet, csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, tablet, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Vajon mi lenne a folytatás?

Lóci – apja nagy meglepetésére- hatévesen próbálta versbe szedni a gondolatait. A gyermek két sor után nem folytatta tovább, de az apja igen.

Vajon milyen gondolatok lehettek az apa fejében? Vajon mi lenne a folytatás egyik, vagy a másik fél részéről?

1. **csoportfeladat**

Olvassátok el önállóan a vers 1. versszakát!

Mutassátok be 6-8 mondatban, hogyan elevenedett meg a természet ünnep előtt!

Hagyatkozzatok az olvasottakra, valamint a tapasztalataitokra!

**Egyéni feladatok (1)**

Tanuló (1- felzárkóztatás): Másolj le 2-3 természettel kapcsolatos szót a csoportmunkából!

Tanuló (2- tehetséggondozás): Vesd össze a csoportmunkátokban leírt és az idei természet megújulását! Fogalmazd meg 2-3 mondatban az észrevételeidet!

Tanuló (3): Válassz ki egy szót a csoportmunkából! Magyarázd meg a jelentését!

Tanuló (4): Készíts egy rejtvénykártyát a természetről a csoportmunka alapján!

Tanuló (5): Próbálj most te 2-4 soros verset írni a csoportmunka alapján!

1. **csoportfeladat**

Olvassátok el önállóan a 2-7. versszakot!

Játsszátok el a történteket az olvasottak alapján!

Legyen a csoport minden tagjának szerepe! Építsetek a fantáziátokra is!

**Egyéni feladatok (2)**

Tanuló (1): Adj legalább 2 címet a csoportmunkátoknak!

Tanuló (2- felzárkóztatás): Értékeld a saját szereplésedet a csoportmunkában!

Tanuló (3): Fogalmazd meg, mit változtatnál a csoportmunkában!

Tanuló (4- tehetséggondozás): Válaszd ki az általad legsikeresebb alakítást! Fejtsd ki a véleményedet róla 2-3 mondatban!

Tanuló (5): Vajon ez igaz lehetett vagy sem? Támaszd alá a válaszodat a csoportmunka alapján!

1. **csoportfeladat**

Olvassátok el önállóan a 2-7. versszakot!

Készítsetek 6-7 mondatos naplóbejegyzést Lóci nevében!

Próbáljátok egy 6 éves fiú szempontjából megközelíteni a feladatot!

**Egyéni feladatok (3)**

Tanuló (1): Készíts széljegyzetet egy Szabó Lőrinc kötethez a csoportmunka alapján!

Tanuló (2- felzárkóztatás): Fejezd be a mondatot a csoportmunka alapján! Megkérdezném Lócitól, hogy …

Tanuló (3- tehetséggondozás): Állíts össze némajátékot Lóci nevében a csoportmunka alapján!

Tanuló (4): Készíts legalább 4 szóból álló szókígyót a csoportmunka alapján!

Tanuló (5): Nyilatkozz az apa nevében Lóciról a csoportmunka alapján!

1. **csoportfeladat**

Olvassátok el önállóan a vers 4. és utolsó versszakát!

Írjátok meg a verset az apa helyett úgy, hogy tartalmazza a Lóci sorait is!

Lóci verse elé és mögé is fogalmazhattok sorokat.

Vigyázzatok, mert ezt már egy felnőtt írja!

Maradjatok a témánál!

**Egyéni feladatok (4)**

Tanuló (1-felzárkóztatás): Másold le Lóci sorait a csoportmunkából!

Tanuló (2-tehetséggondozás): Értékeld a verset tartalmi és formai szempontból!

Tanuló (3): Adj 2-3 címet a verseteknek!

Tanuló (4): Bővítsd a verset oda illő hangutánzó vagy rokon értelmű szavakkal!

Tanuló (5): A vers mondanivalóját kerekítve magyarázd el a tartalmát!

1. **sz. melléklet**

Szabó Lőrinc: Lóci verset ír

Ünnep előtt volt. Kint a kertben  
Húsvéti bárány bégetett,  
Most borult virágba az alma,  
A barackfa már vetkezett,

én meg épp versbe igyekeztem  
Fogni életet és halált,  
Mikor egyszerre nyílt az ajtó,  
Jött Lóci és elémbe állt

S megszólalt: - Apu, verset írtam!  
-De hisz még nem tudsz írni, te!  
-Nem is írtam, csak kigondoltam .  
-No, halljuk . - Hát figyelj ide, -

Szólt Lóci, azzal nekikezdett  
S két sorban elmondta a verset:  
"Az életet adja, adja,  
Egyszerre csak abbahagyja . "

Én nagyot néztem: - Ki? Kiről szól  
A versed? Ennyi az egész?  
-Hát az istenről, az a címe! -  
Magyarázta a gyerek; és:

-Nem kéne még valami hozzá?  
Kérdeztem én kíváncsian .  
-Nem hát, -felelt ő, -ez az élet,  
Ebben már minden benne van .

-Benne van, jól van, igazad van,  
Szép a vers, menj és játssz tovább! -  
Szinte ijedten csókoltam meg  
Lóci hatéves homlokát...

Ő elrohant ... Kint ragyogott a  
Tavasz, a bárány bégetett  
S én eltűnődve ezt a verset  
írtam a magamé helyett .