**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Nagy László: Adjon az Isten |
| **Tantárgyba ágyazódás** | Magyar nyelv és irodalom, ének-zene, vizuális kultúra, történelem |
| **Alsó/ felső tagozat** | Felső tagozat |
| **Ünnephez kapcsolódás** | Újév |
| **A foglalkozás/ óra témája** | Új esztendő, jókívánságok az új esztendőre |
| **A foglalkozás/ óra cél- és feladatrendszere** | Cél, hogy a tanulók a szereplőket azonosítsák a tetteikkel, feltárják az ok-okozati összefüggéseket. Vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, informatika, vizuális kultúra, ének-zene |
| **Nagy gondolat** | Újszerű kívánságok az új esztendőre? |
| **Melléklet** | 1 db irodalmi mű |
| **Taneszközök** | Tablet, csomagolópapír, íróeszköz, mágnes, füzetek, irodalmi mű, Magyar értelmező kéziszótár  Váradi Józsefné átd.(2007): Magyar ünnepek, Apáczai Kiadó Kft., Celldömölk, 14. o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 14.o.  (letöltés ideje: 2024.09.01.)  <https://www.google.com/search?q=Nagy+L%C3%A1szl%C3%B3%3A+Adjon+az+Isten&rlz=1C1GCEU_huHU824HU824&oq=Nagy+L%C3%A1szl%C3%B3%3A+Adjon+az+Isten&gs_lcrp=EgZjaHJvbWUyBggAEEUYOdIBCTE0NDc4ajBqN6gCCLACAQ&sourceid=chrome&ie=UTF-8>  <http://www.szozat.org/index.php/ertekeink/tartalommutato/5340-nagy-laszlo-adjon-isten> |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | tablet, csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, tablet, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Újszerű kívánságok az új esztendőre?

Adjon az Isten, de mit is? Szerencsét, szerelmet, fényt – ezt értjük. De mit kér még?

Vékába gabonát, a kezébe parolát. Értelmezzük a kívánságokat!

1. **csoportfeladat**

Hallgassátok meg a vers megzenésített változatát!

Komponáljátok át a vers zenéjét, fogalmazzátok újra a szövegét a mai szóhasználatotoknak megfelelően!

**Egyéni feladatok (1)**

Tanuló (1- felzárkóztatás: Válassz ki egy verssort a csoportmunkátokból! Alakítsd át mondatfelhővé!

Tanuló (2- tehetséggondozás): Gondold át, hogyan lehetne a csoportmunka szövege alapján jelenetrészletet készíteni! Tolmácsold a gondolataidat az osztálytársaidnak!

Tanuló (3): Szavald el a csoportmunkában átfogalmazott verset az osztály előtt!

Tanuló (4): Válaszd ki az egyik verssort! Kottázd le!

Tanuló (5): Válaszd ki a vers egyik sorát! Változtasd meg a ritmusát! Indokold meg a döntésedet!

1. **csoportfeladat**

Olvassátok el önállóan a verset!

Készítsetek 5-6 mondatfelhőt az olvasottak alapján!

**Egyéni feladatok (2)**

Tanuló (1): Színezd ki a mondatfelhőket aszerint, hogy milyen érzéseket vált ki benned! adj hozzá magyarázatot!

Tanuló (2- felzárkóztatás): Alkoss 2 óhajtó mondatot a csoportmunka alapján!

Tanuló (3): Segíts fogalmazást írni! Fogalmazz meg 3-4 mondatot a csoportmunka alapján úgy, hogy beilleszthető legyen a fogalmazásba!

Tanuló (4- tehetséggondozás): Számozd meg a mondatfelhőket! Gondold át a fogalmazás szerkezetét! Rakd sorrendbe a számokat a fogalmazás szerkesztés kritériumainak megfelelően!

Tanuló (5): Értelmezd az egyik mondatfelhőt! Magyarázd meg, miért fontosak az ott leírtak az életünkben!

1. **csoportfeladat**

Olvassátok el önállóan a költeményt!

Fogalmazzátok át a vers szövegét prózai formába!

**Egyéni feladatok (3)**

Tanuló (1): Fogalmazz meg 2-3 jókívánságot a csoportmunka alapján!

Tanuló (2- felzárkóztatás): Húzd alá a kulcsszavakat a csoportmunkában!

Tanuló (3- tehetséggondozás): Vonj párhuzamot a csoportmunkában megfogalmazott jókívánságok és a jelenlegi újévi jókívánságok között! Ismertesd az észrevételedet!

Tanuló (4): Állíts fel fontossági sorrendet a jókívánságok között a csoportmunka alapján!

Tanuló (5): Állíts fel ellentétpárokat a csoportmunka alapján!

1. **csoportfeladat**

Olvassátok el önállóan a verset!

Rajzoljatok egy házikót! Írjátok bele, hogy miket kívánt a költő!

Állítsatok össze egy regöséneket a vers alapján!

Regöljétek el a csoportmunkátokat!

**Egyéni feladatok (4)**

Tanuló (1-felzárkóztatás): Húzz alá 3 kívánságot a regösénekben!

Tanuló (2-tehetséggondozás): Változtasd meg a regösének néhány ritmusát úgy, hogy a regölés ne veszítse el a formáját!

Tanuló (3): „Haj, regö, rejtem!” Válaszd ki a csoportmunka egyik sorát! Regöld el úgy, hogy a regölés elejére és végére az idézet kerüljön!

Tanuló (4): Válassz ki két kívánságot a házikóból! Formáld át óhajtó mondattá!

Tanuló (5): Készíts el a regöséneketek első két sorának a magyarázatát!

1. **sz. melléklet**

Nagy László: Adjon Isten

* [E-mail](http://www.szozat.org/index.php/component/mailto/?tmpl=component&template=meembo-white&link=7b02dd3c6a33f3b8663a4d48ea91acf147f47102)



Adjon az Isten  
szerencsét,  
szerelmet, forró  
kemencét,  
üres vékámba  
gabonát,  
árva kezembe  
parolát,  
lámpámba lángot,  
ne kelljen  
korán az ágyra  
hevernem,  
kérdésre választ  
ő küldjön,  
hogy hitem széjjel  
ne düljön,    
adjon az Isten  
fényeket,  
temetők helyett  
életet --  
nekem a kérés  
nagy szégyen,  
adjon ugyis, ha  
nem kérem.