**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Hárs Ernő: Karácsonyi harangok |
| **Tantárgyba ágyazódás** | Fogalmazás, olvasás |
| **Alsó/ felső tagozat** | Alsó tagozat |
| **Ünnephez kapcsolódás** | Karácsony |
| **A foglalkozás/ óra témája** | Karácsonyi ünnepkör |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás |
| **Nagy gondolat** | Mit ért meg a cifra király és az egyszerű pásztor? |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 259.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 259.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Mit ért meg a cifra király és az egyszerű pásztor?

Gyerekek, felnőttek egyaránt várják a karácsonyt. Vajon miért? Mit ünneplünk ekkor? Mit kell megértenie a királynak és a pásztornak?

Beszélgessünk róla!

1. **csoportfeladat**

Olvassátok el a vers 1. versszakát!

Szerkesszetek karácsonyi dallamokat vagy a dallam egy-egy ütemét!

Annyi különböző méretű harangot rajzoljatok alá, amennyi dallamot, vagy ütemet szerkesztettetek!

Párosítsátok a dallamokat a harangokkal!

**Egyéni feladatok (1)**

Tanuló (1- felzárkóztatás): Számold meg, hány pár lett összesen a csoportmunkában!

Tanuló (2- tehetséggondozás): Keress összefüggést a harangok és a dallamok csoportosítása között!

Tanuló (3): Szerinted miért vannak kisebb és nagyobb harangok?

Tanuló (4): Változtasd meg úgy a dallamot, ütemet, hogy ne alkothassanak párt! Mit kellett tenned?

Tanuló (5): Milyen gondolatokat ébreszt benned egyik, másik dallam?

1. **csoportfeladat**

Olvassátok el a vers 1. és 2. versszakát!

Rajzoljátok le, hogyan fogadják az emberek a karácsonyt?

Milyen természeti körülmények között élnek az emberek a Föld északi és déli részén?

**Egyéni feladatok (2)**

Tanuló (1): Népesítsd be a rajzotokat a mi szokásainkkal!

Tanuló (2- felzárkóztatás): Alkoss szópárokat a csoportmunka alapján!

Tanuló (3): Melyik részt nem tudod benépesíteni? Miért?

Tanuló (4- tehetséggondozás): Magyarázd meg, miért nem egyforma mindenütt a karácsony!

Tanuló (5): Adj 2 mondatos időjárásjelentést a csoportmunka alapján!

1. **csoportfeladat**

Olvassátok el a vers 3. versszakát!

Rajzoljátok le nagy alakban a királyt és a pásztort!

Találjátok ki, hogy milyen üzenetek érkezhetnek el hozzájuk karácsonykor!

Írjátok le!

**Egyéni feladatok (3)**

Tanuló (1): Hasonlítsd össze a király és a pásztor alakját, formáját! Írd le, mit vettél észre!

Tanuló (2- felzárkóztatás): Karikázd be azt az üzenetet, ami számodra ismerős, esetleg hallottad a családban!

Tanuló (3- tehetséggondozás): Kinek mit jelentenek ezek az üzenetek a családon belül? Fogalmazd meg!

Tanuló (4): Szerinted miért említi a költő a királyt és a pásztort is? Magyarázd meg!

Tanuló (5): Válassz magadnak egy üzenetet! Mit üzen számodra? Írd le!

1. **csoportfeladat**

Olvassátok el figyelmesen az utolsó versszakot!

Rajzoljatok egy hatalmas harangot és egy hatalmas szívet!

Gyűjtsetek bele olyan szavakat, amik a harangban vagy a szívben otthonra találhatnának!

**Egyéni feladatok (4)**

Tanuló (1-felzárkóztatás): Másold le a szívben lakó szavakat hibátlanul!

Tanuló (2-tehetséggondozás): Szerinted hogyan függenek össze a szavak az otthonukkal? Magyarázd meg!

Tanuló (3): Képzeld magad 2 szó helyébe! Szeretnél ott lakni, ha szó lennél? Válaszodat indokold meg!

Tanuló (4): Szerinted van-e olyan szó, amelyik nem illik egyik helyre sem? Válaszodat indokold meg!

Tanuló (5): Fogalmazz 2 mondatot két szó felhasználásával!

1. **sz. melléklet**

**Hárs Ernő: Karácsonyi harangok**

Van egy éj az évben, mikor egy harang sem alszik,

a leglágyabb hangútól a leghatalmasabbig.

Észak havas fenyői közt, pálmalombú Délen

egy nyelvet zeng minden érc a tornyok tetejében.

Megérti a cifra király s az egyszerű pásztor,

mily üzenet száll felé a téli éjszakából.

Harangszóba öltözött a szeretet beszéde

hallatára újjáragyog a világ reménye.