**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Bujdosom a kerek földön (népdal) |
| **Tantárgyba ágyazódás** | Olvasás |
| **Alsó/ felső tagozat** | Alsó tagozat |
| **Ünnephez kapcsolódás** | 1849. október 6. |
| **A foglalkozás/ óra témája** | Az aradi vértanúk emlékezete |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, informatika, vizuális kultúra, ének-zene |
| **Nagy gondolat** | Honvágyam van, haza vágyom! |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 214. o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 214.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Honvágyam van, haza vágyom!

Bizonyára már voltatok távol a szüleitektől néhány napra. Milyen érzéseitek voltak?

1. **csoportfeladat**

Olvassátok el a vers 1. és 2. versszakát!

Képzeljétek magatokat a hazájától távol lévő (bujdosó) ember helyébe!

Írjatok 4-5 mondatos levelet a szüleiteknek az érzéseitekről, gondjaitokról az olvasottak alapján!

**Egyéni feladatok (1)**

Tanuló (1- felzárkóztatás): Adj 2-3 címet a csoportmunkátoknak!

Tanuló (2- tehetséggondozás): Fordulj 2 kérdéssel a bujdosóhoz a csoportmunka alapján!

Tanuló (3): Fogalmazd meg, milyen ennek az embernek az élete a csoportmunka alapján!

Tanuló (4): Fejezd be a mondatot a csoportmunka felhasználásával! Az jár a fejemben, hogy …

Tanuló (5): Készíts 6X6-os négyzetrácsba szókeresőt a csoportmunka szavainak a felhasználásával!

1. **csoportfeladat**

Olvassátok el a vers 1. és 2. versszakát!

Készítsetek rajzot! Elevenítsétek meg a vers hangulatát!

Indokoljátok meg a színválasztásotokat! Írjátok le a csomagolópapírra!

**Egyéni feladatok (2)**

Tanuló (1): Fess a csomagolópapír szélére olyan színeket, amelyek vidámabbá teszik a kép hangulatát! Indokold meg a választásodat!

Tanuló (2- felzárkóztatás): Nevezd meg a képen látható színeket!

Tanuló (3): Sorold fel a bujdosó érzéseit a kép alapján!

Tanuló (4- tehetséggondozás): Sorold fel a képen látható színek „vidám” párját!

Tanuló (5): Készíts smile-kat a csoportkép alapján!

1. **csoportfeladat**

Olvassátok el alaposan a vers 3-4. versszakát!

Készítsetek szókeresőt az olvasottak alapján!

**Egyéni feladatok (3)**

Tanuló (1): Alkoss 3 új szót a csoportmunka szavaiból!

Tanuló (2- felzárkóztatás): Másold le a szókereső leghosszabb és legrövidebb szavát!

Tanuló (3- tehetséggondozás): Számozással tedd ábécé sorrendbe a csoportmunka szavait!

Tanuló (4): Válassz ki egy szót a csoportmunkából! Rajzold le a jelentését!

Tanuló (5): Készíts 3 szóból álló szókígyót a csoportmunka szavaiból!

1. **csoportfeladat**

Olvassátok el figyelmesen a vers 4. és 5. versszakát!

Készítsetek 4-5 mondatos szöveget Álmomban otthon voltam címmel az olvasottak alapján!

Gondoljatok arra, hogy mi jár a bujdosó fejében!

**Egyéni feladatok (4)**

Tanuló (1-felzárkóztatás): Jelöld a szövegben aláhúzással azokat a szavakat, amelyek szomorúságot fejeznek ki!

Tanuló (2-tehetséggondozás): Tedd vidámabbá a szöveget! Változtasd meg a szöveg néhány szavát!

Tanuló (3): Készíts rajzot a szövegről a csoportmunka alapján!

Tanuló (4): Válassz ki 1 szót a csoportmunkából! Magyarázd meg a jelentését!

Tanuló (5): Fogalmazz meg 2 soros gondolatot az álomról a csoportmunka alapján! Gondolatban tedd palackpostába!

1. **sz. melléklet**

Bujdosom a kerek földön,  
Szomorúság jártom, költöm;  
Meg se bírok hol pihenni,  
Nem ösmer itt, nem szeret itt engem senki!

Szólani sincs kihez nekem,  
Senki se tud a nyelvemen,  
Ha nem értik a szavamat:  
Hogy értenék sok keserű bánatomat!

Édes hazám drága földe,  
Messze vagyok, száz mértföldre!  
Messzi vagyok, messzebb megyek,  
De tudom, hogy ott is igaz fiad leszek!

Két szememet ha bezárom:  
Rólad esik álmodásom,  
Ott vagyok én alva, ébren:  
Róna-mezők délibábos közepében!  
   
Ott szabadon fú a szél is,  
Igazábban ver a szív is;  
Ott terem a magyar ember,  
Ha az isten megad egyet ... semmi sem kell!