**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Nagykapusi újévi köszöntő (népköltészeti alkotás) |
| **Tantárgyba ágyazódás** | Magyar nyelv és irodalom, történelem, ének-zene, hon-és népismeret |
| **Alsó/ felső tagozat** | Felső tagozat |
| **Ünnephez kapcsolódás** | Újév |
| **A foglalkozás/ óra témája** | Újévi népszokások |
| **A foglalkozás/ óra cél- és feladatrendszere** | Cél, hogy a tanulók a szereplőket azonosítsák a tetteikkel, feltárják az ok-okozati összefüggéseket. Vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene |
| **Nagy gondolat** | Ha minden kívánság teljesülne… |
| **Melléklet** | 1 db irodalmi mű |
| **Taneszközök** | Tablet, csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 11. o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 11.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | tablet, csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, tablet, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Ha minden kívánság teljesülne…

Újévkor jókívánságokat hallunk barátaink, ismerőseink körében. Bárcsak valóra válnának!

Ha minden kívánság teljesülne…

Lássuk a kívánságokat!

1. **csoportfeladat**

Olvassátok el a verset váltóolvasással!

Költsétek át az újévi köszöntőt saját nyelvezetetekre! Az osztályban található eszközöket felhasználhatjátok hangszerként.

Adjatok címet is a versnek!

**Egyéni feladatok (1)**

Tanuló (1- felzárkóztatás): Másold le azokat a kulcsszavakat a csoportmunkából, amelyek az eredeti versben is felfedezhetők!

Tanuló (2- tehetséggondozás): Olvasd el figyelmesen a csoportmunkátokat! Jósold meg, melyek azok a jókívánságok, amelyek várhatóan teljesülnek, s melyek nem!

Tanuló (3): Csoportosítsd a jókívánságokat egy általad választott szempont alapján!

Tanuló (4): Összegezd a csoportmunkátokat 3-4 mondatban!

Tanuló (5): Válaszd ki a csoportmunkából azt a jókívánságot, amelyik számodra a legfontosabb! Válaszodat indokold meg!

1. **csoportfeladat**

Olvassátok el a verset stafétaolvasással!

Készítsetek illusztrációt a jókívánságokról a vers alapján!

**Egyéni feladatok (2)**

Tanuló (1): Gyűjts olyan hangutánzó, hangulatfestő szavakat, amelyek beleillenek az illusztrációba!

Tanuló (2- felzárkóztatás): Lásd el 3-4 kulcsszóval az illusztrációt!

Tanuló (3): Fogalmazz meg 2-3 soros ajánlást az olvasók számára a csoportmunka alapján!

Tanuló (4- tehetséggondozás): Gyűjtsd össze azokat az érzéseket, amelyeket az illusztráció kelt benned!

Tanuló (5): Készíts széljegyzetet a csoportmunkából!

1. **csoportfeladat**

Olvassátok el a verset csillagolvasással!

Fogalmazzatok meg 5-6 olyan tételmondatot a vers alapján, amelyek később egy fogalmazás alapjául is szolgálhatnának!

**Egyéni feladatok (3)**

Tanuló (1): Fogalmazz meg egy igaz, s egy hamis állítást a csoportmunka alapján!

Tanuló (2- felzárkóztatás): Alakítsd át a csoportmunka egyik mondatát más mondatfajtává, mint amilyen!

Tanuló (3- tehetséggondozás): Készíts gondolattérképet a csoportmunka alapján!

Tanuló (4): Ritmizáld az egyik tételmondatot!

Tanuló (5): Találj ki egy jelrendszert a tételmondatokhoz!

1. **csoportfeladat**

Olvassátok el a verset!

Készítsetek 6-7 mondatos naplóbejegyzést Ma újévi köszöntőt mondtam, s azt kívántam, hogy… címmel!

Figyeljetek arra, hogy az olvasott vers alapgondolatait tartalmazza!

**Egyéni feladatok (4)**

Tanuló (1-felzárkóztatás): Másold le a naplóbejegyzés egyik mondatát hibátlanul!

Tanuló (2-tehetséggondozás): Képzeld el, hogy jeltolmács vagy! Magyarázd el a naplóbejegyzést az általad kitalált jelrendszer segítségével!

Tanuló (3): Tedd fordított ábécé sorrendben a naplóbejegyzés kívánságait!

Tanuló (4): Fogalmazz meg messenger üzenetet a barátodnak a csoportmunka alapján!

Tanuló (5): Készíts egy rigmust a kívánságokról csoportmunka alapján!

1. **sz. melléklet**

**Nagykapusi újévi köszöntő**

**(Éjfél utáni ostorpattogatók köszöntője)**

Az ég áldásával az új esztendőben

Egész családjokat halmozza el bőven.

Lelki s testi öröm legyen osztályrészök,

A föld javaival áldja a természet.

Társalkodásinknak legyen meg jutalma,

Sok gabonát hozzon a megérett szalma.

Hozza meg gyümölcsét kert, rét s a mező,

Ne legyen körünkben senki sem éhező.

Csak jólét viruljon mindenütt utánok.

Szóval minden áldás halmozza el bőven,

S legyenek jóval megáldva ez új esztendőben!

Szívemből kívánom!