**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Gyáva legény (Székely népköltés) |
| **Tantárgyba ágyazódás** | ének-zene, magyar irodalom, földrajz |
| **Alsó/ felső tagozat** | Felső tagozat |
| **Ünnephez kapcsolódás** | Farsang |
| **A foglalkozás/ óra témája** | Farsangi népszokások |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, történelem |
| **Nagy gondolat** | Milyen is az ember, amikor szerelmes? |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 31.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 31.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Milyen is az ember, amikor szerelmes?

A farsangi időszakban álarcoskodás, csúfolók mondása volt a jellemző a ma már határainkon túl élő magyarok körében is. A székelyek által lakott Erdély területéről kaphatunk most ízelítőt a farsangi időszakból.

1. **csoportfeladat**

Olvassátok el a verset!

Képzeljétek el a fiatal lány és a fiú közötti beszélgetést a kapun belül és kívül!

Fogalmazzatok meg érveket, ellenérveket az olvasottak alapján a saját szavaitokkal!

**Egyéni feladatok (1)**

Tanuló (1- felzárkóztatás): Válassz ki 2 szót a csoportmunkából! Készíts hozzá szómagyarázatot!

Tanuló (2- tehetséggondozás): Ítéld meg, jól gondolkodott-e a lány a fiúval kapcsolatosan a csoportmunka alapján!

Tanuló (3): Nézd át az érveket, ellenérveket! Te mit tettél volna a fiú helyében? Válaszodat indokold meg!

Tanuló (4): Foglald össze a történteket a csoportmunka alapján!

Tanuló (5): Fogalmazz meg 2-3 gondolatot a leány nevében a csoportmunka alapján!

1. **csoportfeladat**

Olvassátok el a verset!

Gondoljátok át a beszélgetést!

Alkossatok véleményt a két fiatal beszélgetésével kapcsolatosan!

Próbáljátok átalakítani úgy a beszélgetést, hogy kompromisszum legyen a vége!

**Egyéni feladatok (2)**

Tanuló (1): Készíts jegyzetet a csoportmunka alapján!

Tanuló (2- felzárkóztatás): Válassz ki a csoportmunkából egy szót, majd írd körbe!

Tanuló (3): Vonj le következtetést a fiúról és a lányról a csoportmunka alapján!

Tanuló (4- tehetséggondozás): Képzeld magad a fiú helyébe! Vetítsd ki a gondolatait!

Tanuló (5): Készíts 6-7 szavas szókígyót! A szavakat tedd ábécé sorrendbe!

1. **csoportfeladat**

Olvassátok el a verset!

Képzeljétek el azt a jelenetet, amikor a lány és a fiú véletlenül találkozik a történtek után néhány évvel!

Készítsetek 6-8 szövegbuborékot arról, hogy mi járhatott a lány és a fiú fejében a találkozáskor!

Rajzoljátok le külön a fiút és külön a lányt a csomagolópapírra!

**Egyéni feladatok (3)**

Tanuló (1): Írj messenger üzenetet a találkozásról a lány nevében a barátnőjének!

Tanuló (2- felzárkóztatás): Válassz ki egy szövegbuborékot, majd másold le hibátlanul!

Tanuló (3- tehetséggondozás): Adj tanácsot a két fiatalnak a csoportmunka alapján!

Tanuló (4): Gyűjtsd ki a csoportmunkából azokat a kifejezéseket, amelyek már a múltra utalnak!

Tanuló (5): Fogalmazz meg olyan gondolatot a fiú nevében, amely a múltra utal! A csoportmunkából dolgozz!

1. **csoportfeladat**

Olvassátok el figyelmesen a verset!

Képzeljétek el, hogy a lány időskorában megírja a történteket!

Segítsetek az emlékirat megírásában 6-7 mondat erejéig!

**Egyéni feladatok (4)**

Tanuló (1-felzárkóztatás): Változott-e a lány gondolata a történtekről idős korára? Válaszodat indokold meg!

Tanuló (2-tehetséggondozás): Vonj le következtetést a lány gondolkodásával kapcsolatosan a csoportmunka alapján!

Tanuló (3): Változtasd meg az emlékirat néhány szavát rokon értelmű szavak felhasználásával!

Tanuló (4): Aggódtam érted címmel írj 3-4 soros levelet a lány édesanyja nevében a csoportmunka alapján!

Tanuló (5): Fejezd be a mondatot több variációban a fiú nevében a csoportmunka alapján! Ha akkor bementem volna hozzá, …

**1. sz. melléklet**

**Gyáva legény (székely népköltés)**

– Jere hozzám vacsorára,

Apró vágott káposztára;

Béjöhetsz, szüvem, bátran!

– Héj, nem merök én bémönni

Ó, én édes angyalom:

A gyertyának világánál

Eszre vösznek, csillagom!

– Vödd le a gyertyának hammát,

Nem lássák a világát,

Béjöhetsz, szüvem, bátron!

– Héj, nem merök én bemönni,/

Ó én édös angyalom:

A kutyának ugatásán

Eszre vösznek csillagom!

– Vess egy darab koncot neki

Az ugatást elfelejti;

Béjöhetsz, szüvem, bátron!

– Héj, nem merök én bémönni,

Ó, én édös angyalom:

A csizmámnak kopogásán

Észre vösznek csillagom!

– Köss keszkenőt a sorkára,

Nem hallik a kopogása,

Béjöhetsz, szüvem, bátron!

– Héj, nem merök én bémönni,

Ó én édös angyalom:

Az ajtónak nyikorgásán

Észre vösznek csillagom!

-Hájozd meg az ajtó sorkát,

Nem hallik meg a nyikorgás,

Béjöhetsz, szüvem, bátron!

-Héj, nem merök én bémönni

Ó én édös angyalom:

Ajakunknak cuppanásán

Észre vösznek csillagom!

– Héj, te vitéz, hát te mit érsz?

Ha még csókolódni is félsz!

Elmöhetsz már dógodra,

Nem szorútam csókodra!

Elmehetsz, már nem kellesz,

Nem vagy előttem kedves!