**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Húsvéti locsolóversek |
| **Tantárgyba ágyazódás** | ének, olvasás, fogalmazás |
| **Alsó/ felső tagozat** | Alsó tagozat |
| **Ünnephez kapcsolódás** | Húsvét |
| **A foglalkozás/ óra témája** | Locsolkodás |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás |
| **Nagy gondolat** | Milyen verset mondjunk a lányoknak? |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 81.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 81.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Milyen verset mondjunk a lányoknak?

Húsvét előtt törik ám a kisfiúk a fejüket, hogy milyen verset mondjanak a lányoknak. Tanuljunk locsolóverset!

1. **csoportfeladat**

Olvassátok el a verset!

Képzeljétek el a locsolkodást a vers alapján!

Jelenítsétek meg az eseményt rajz formájában!

**Egyéni feladatok (1)**

Tanuló (1- felzárkóztatás): Figyeld meg a locsolkodást a csoportmunkátokban! Fogalmazd meg, mit tanultál belőle!

Tanuló (2- tehetséggondozás): Vesd össze a mai locsolkodási szokásokat a csoportmunkában lerajzolt szokással! Ismertesd a különbséget!

Tanuló (3): Rajzolj egy nagy tojást! Díszítsd ki a csoportmunka alapján!

Tanuló (4): Meséld el 3 mondatban a csoportmunka alapján, hogyan történik a locsolkodás!

Tanuló (5): Sorold fel, kiket locsolnak a fiúk és mit kapnak cserébe! A csoportmunka alapján dolgozz!

1. **csoportfeladat**

Olvassátok el a verset!

Rajzoljatok egy pár pirostojást!

Tervezzetek rá locsolkodási jelenetet a vers alapján!

**Egyéni feladatok (2)**

Tanuló (1): Nagyítsd ki a locsolkodási jelenet egy szeletét a csoportmunka alapján!

Tanuló (2- felzárkóztatás): Válaszd ki az egyik tojást! Mondd el, hogy mit látsz rajta!

Tanuló (3): Sorold fel a csoportmunka alapján, milyen színeket használtatok!

Tanuló (4- tehetséggondozás): Foglald össze, hogyan ábrázoltátok a locsolkodási jelenetet a két tojáson!

Tanuló (5): Szerinted a színek megelevenítik a húsvét hangulatát? A válaszodat indokold meg!

1. **csoportfeladat**

Olvassátok el a verset!

Készítsetek olyan szófelhőket, amelyek alapján elmesélhető a locsolkodás folyamata!

Egy szófelhőbe, egy szó kerülhet.

**Egyéni feladatok (3)**

Tanuló (1): Másold le a csoportmunka szavait a füzetedbe!

Tanuló (2- felzárkóztatás): Válassz ki egy szót a csoportmunkából! Rajzold le a szó jelentését!

Tanuló (3- tehetséggondozás): Alkoss a csoportmunka betűinek felhasználásával olyan új szavakat, amelyek a húsvéttal kapcsolatosak!

Tanuló (4): Fogalmazz 3-4 összefüggő mondatot a csoportmunka szavainak segítségével!

Tanuló (5): Készíts egy húsvéttal kapcsolatos totót a csoportmunka alapján!

1. **csoportfeladat**

Olvassátok el figyelmesen a verset!

Készítsetek 4-5 lapból álló Double társasjátékot a húsvéttal kapcsolatosan a vers alapján!

**Egyéni feladatok (4)**

Tanuló (1-felzárkóztatás): Válassz ki egy lapot! Sorold fel, mit látsz rajta!

Tanuló (2-tehetséggondozás): Fogalmazz a Double felhasználásával egy történetet a húsvétról!

Tanuló (3): Légy figyelmes! Melyik ábra/szó szerepel legtöbbet a lapokon? A csoportmunka alapján dolgozz!

Tanuló (4): Sorold fel azokat a szavakat/ábrákat, amelyekből te a legtöbbet tanultál! A csoportmunka alapján dolgozz!

Tanuló (5): Tervezd meg egy dobókocka egyik oldalát szavakkal/ábrákkal a csoportmunka alapján!

1. **sz. melléklet**

**Húsvéti locsolóversek**

Vízbevető hétfő nekünk is úgy tetszik:

Látjuk az utcákon, egymást hogy öntözik.

Öntjük gazdát, asszonyt kedves leányával,

Várunk piros tojást, de azt is párjával.

Ha párjával adják, meg fogjuk köszönni,

Ha párral nem adják, nem fogjuk elvinni.

(Népdal, Kézdimákosfalva, Háromszék)