**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Osvát Erzsébet: Meséltél és meséltél |
| **Tantárgyba ágyazódás** | Olvasás |
| **Alsó/ felső tagozat** | Alsó tagozat |
| **Ünnephez kapcsolódás** | Nevelők napja |
| **A foglalkozás/ óra témája** | Tisztelet a pedagógusoknak |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás |
| **Nagy gondolat** | Aki engem tanít, nevel… |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 154.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 154.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Aki engem tanít, nevel…

Mikor is van a pedagógusok napja? Ünnepeljük-e azokat, akik bennünket tanítanak, nevelnek? Lassan elfelejtjük. Gondoljunk most rájuk!

1. **csoportfeladat**

Olvassátok el a verset!

Villantsatok fel egy-egy közös élményt az iskolai életetekből a vers kapcsán! (velem voltál örömben és bajban)

Rajzoljatok le egy-egy mozzanatot a megbeszéltek alapján!

**Egyéni feladatok (1)**

Tanuló (1- felzárkóztatás): Fűzz 2-3 szót a csoportmunkátokhoz!

Tanuló (2- tehetséggondozás): Foglald össze1-2 mondatban, hogy mit tartalmaz a csoportmunkátok!

Tanuló (3): Képzeld el, hogy vidámabbá teheted a rajzotokat! Milyen színeket használnál? Válaszodat indokold meg! (A feladatok elvégzése után egészítsd ki az általad választott színekkel!)

Tanuló (4): Fogalmazz meg egy igaz, s egy hamis állítást a csoportmunka során keletkezett rajzról!

Tanuló (5): Fogalmazz meg egy intelmet a társaidnak a csoportmunka alapján!

1. **csoportfeladat**

Olvassátok el a verset!

Vajon mire gondolhatott a költő, amikor arról írt, hogy a tanítója mesélt?

Fogalmazzatok meg 3-4 gondolatot!

Vegyétek figyelembe a vers utolsó mondatát is!

**Egyéni feladatok (2)**

Tanuló (1): Készíts 6X6-os négyzetrácsba szókeresőt a csoportmunka szavaiból!

Tanuló (2- felzárkóztatás): Válassz két szót a csoportmunkából! Másold le!

Tanuló (3): Reppeld el a csoportmunka mondatait!

Tanuló (4- tehetséggondozás): Válassz ki egy szót a csoportmunkából! Találj ki újabb szót a kiválasztott szó betűivel! (Egy betű, egy szó.)

Tanuló (5): Találj ki dallamot a csoportmunka szövegéhez vagy egy-egy szavához!

1. **csoportfeladat**

Olvassátok el a verset!

Válasszátok ki azokat a szavakat, amelyek negatív vagy pozitív érzelmeket válthatnak ki az emberekben!

Csoportosítsátok azokat!

Írjatok egy történetet az iskolai életetekből! Használjatok fel néhány szót a kigyűjtöttekből!

**Egyéni feladatok (3)**

Tanuló (1): Készíts szerencsekereket! Válassz ki néhány szót a csoportmunkából! Írd be a szerencsekerékbe!

Tanuló (2- felzárkóztatás): Válassz ki 2 szót a történetből! Másold le, majd írd mellé a betűinek a számát!

Tanuló (3- tehetséggondozás): De jó volt! címmel alakítsd át a történetet úgy, mintha veled történt volna!

Tanuló (4): Írd le a negatív érzelmeket kifejező szavaknak az ellentétes jelentését!

Tanuló (5): Alakítsd át naplóbejegyzéssé a történeteteket!

1. **csoportfeladat**

Olvassátok el figyelmesen a verset! Vegyétek figyelembe a nyelvezetét, hangulatát!

Írjatok 4 soros dalszöveget a vers alapján!

Építsetek a fantáziátokra is!

Mutassátok be a csoportmunkátokat!

**Egyéni feladatok (4)**

Tanuló (1-felzárkóztatás): Készíts szópiramist a csoportmunka alapján!

Tanuló (2-tehetséggondozás): Fogalmazd át a dalszöveg egyik sorát úgy, hogy a mondanivalója ugyanaz maradjon!

Tanuló (3): Válassz ki 2 szót! Ritmizáld a szavakat!

Tanuló (4): Válassz ki 3-4 szót a csoportmunkátokból! Tedd ábécé sorrendbe!

Tanuló (5): Válassz ki egy szót a csoportmunkából! Magyarázd meg a jelentését!

1. **sz. melléklet**

**Osvát Erzsébet: Meséltél és meséltél**

Velem voltál örömömben,  
velem voltál bajban,  
velem voltál, ha sírtam,  
velem, ha kacagtam.  
Meséltél és meséltél  
igazakat, szépet,  
kívántam, hogy a meséd  
sose érjen véget.  
Mit adtam én cserébe?  
Te azt sose kérted,  
de talán a két szemem  
elárulta néked.