**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Petőfi Sándor: A vén zászlótartó |
| **Tantárgyba ágyazódás** | Magyar nyelv és irodalom, történelem, ének-zene |
| **Alsó/ felső tagozat** | Felső tagozat |
| **Ünnephez kapcsolódás** | Pákozdi csata napja szept. 29. |
| **A foglalkozás/ óra témája** | Forradalom, szabadságharc, hazaszeretet |
| **A foglalkozás/ óra cél- és feladatrendszere** | Cél, hogy a tanulók a szereplőket azonosítsák a tetteikkel, feltárják az ok-okozati összefüggéseket. Vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, informatika, vizuális kultúra, ének-zene, történelem |
| **Nagy gondolat** | Miért lehet példakép a szülő? |
| **Melléklet** | 1 db irodalmi mű |
| **Taneszközök** | Tablet, csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 207. o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 207.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | tablet, csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, tablet, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Miért lehet példakép a szülő?

Pákozd - osztrákok általi - megtámadása erőpróba volt a magyarok számára.

Sikeresen védekezett a honvédsereg.

1. **csoportfeladat**

Olvassátok el önállóan a verset!

Képzeljétek magatokat az apa helyébe!

Fogalmazzatok meg egy búcsúlevelet az apa nevében a fia számára!

Fogalmazzátok meg az az apa érzéseit!

**Egyéni feladatok (1)**

Tanuló (1- felzárkóztatás): Adj címet az elkészült csoportmunkának!

Tanuló (2- tehetséggondozás): Fogalmazd meg a véleményedet az apával kapcsolatosan 2-3 mondatban!

Tanuló (3): Készíts illusztrációt a csoportmunka alapján!

Tanuló (4): Fogalmazz meg 2-3 mondatot az apáról a csoportmunka alapján!

Tanuló (5): Készíts egy képregénykockát a csoportmunka alapján!

1. **csoportfeladat**

Olvassátok el önállóan a verset!

Fogalmazzatok meg 7-8 soros búcsúlevelet a fiú nevében az olvasottak alapján!

**Egyéni feladatok (2)**

Tanuló (1): Szerkessz képeslapot a csoportmunka alapján! Ügyelj arra, hogy mindkét oldalát megtervezd!

Tanuló (2- felzárkóztatás): Tervezz apró csempékből összerakott mozaikot a csoportmunka alapján!

Tanuló (3): Készíts kettéosztott naplót a csoportmunka alapján! (kulcsszók kiemelése a szövegből és szöveg alapján értelmezés)

Tanuló (4- tehetséggondozás): Alakítsd át a búcsúlevelet 4-5 mondatos naplóbejegyzéssé a csoportmunka alapján!

Tanuló (5): Szerkessz 3-4 kérdőmondatot a csoportmunka alapján!

1. **csoportfeladat**

Olvassátok el önállóan a költeményt!

Tervezzetek könyvjelzőt a vershez az olvasottak alapján!

**Egyéni feladatok (3)**

Tanuló (1): Fogalmazz meg 2 mondatot a könyvjelzőhöz a csoportmunka alapján!

Tanuló (2- felzárkóztatás): Fogalmazz meg két állítást a csoportmunka alapján!

Tanuló (3- tehetséggondozás): Igazold 2-3 mondatban, hogy a könyvjelző a vers alapján készült!

Tanuló (4): Tervezz hiányos rajzot a könyvjelzőhöz! A kiegészítést az osztálytársak végzik majd.

Tanuló (5): Ismertesd a könyvjelző tartalmi jegyeit!

1. **csoportfeladat**

Olvassátok el önállóan a verset!

Rendezzetek be egy múzeumi termet a vers alapján!

Tárgyakkal, képekkel is gazdagíthatjátok.

**Egyéni feladatok (4)**

Tanuló (1-felzárkóztatás): Képzeld magad a múzeumi teremőrnek! Készíts ismertetőt a csoportmunka alapján!

Tanuló (2-tehetséggondozás): Fogalmazz meg képaláírásokat a csoportmunka alapján!

Tanuló (3): Fogalmazz meg 1-1 óhajtó mondatot a csoportmunka alapján!

Tanuló (4): Tekintsd át a csoportmunkát! Készíts csoportosítást a saját szempontod szerint a csoportmunka alapján!

Tanuló (5): Fogalmazz meg 2-3 kérdést a csoportmunka alapján!

1. **sz. melléklet**

**A VÉN ZÁSZLÓTARTÓ**

Fut Bécs felé Jellacsics, a gyáva,  
Seregének seregünk nyomába',  
Megrémülve fut a magyar hadtól;  
Magyar hadban egy vén zászlótartó.

Ki az a vén zászlótartó ottan  
Olyan tüzes lelkiállapotban?  
Szemem rajta kevélyen mereng el:  
Az én apám az az öreg ember!

Az én apám e vén zászlótartó.  
"Vészben a hon!" elhatott a nagy szó  
Elhatott kórágyához, fülébe,  
S mankó helyett zászlót vett kezébe.

Vállait egy kínos élet gondja,  
Betegség és ötvennyolc év nyomja,  
S ő feledve minden baját, búját  
Ifjak közé hadi bajtársúl állt,

S kit eddig az asztaltól az ágyba  
Alig-alig bírt elvinni lába,  
Ellenséget űz mostan serényen  
Ifjusága régi erejében.

Mi vitte őt háború zajába?  
Hiszen neki nincsen gazdagsága,  
Mit féltene, mit védnie kéne,  
Hogy ne jusson ellenség kezére.

Annyi földet sem mondhat övének,  
Melyben egykor koporsója fér meg,  
S mégis-mégis viszi lobogóját  
Azok előtt, kik a hazát óják.

Ép azért ment, mert semmivel sem bír;  
Küzd a gazdag, de nem a hazáért,  
Védi az a maga gazdaságát...  
Csak a szegény szereti hazáját.

Édesapám, én voltam tenéked  
Ekkoráig a te büszkeséged;  
Fordult a sor, megfordult végképen,  
Te vagy mostan az én büszkeségem.

Érdemes vagy a cserkoszorúra!  
Alig várom, hogy lássalak újra  
S megcsókoljam örömtől reszketve  
Kezedet, mely a szent zászlót vitte.

És ha többé nem látnálak téged?  
Látni fogom fényes dicsőséged;  
Könnyem leszen sírodnak harmatja,  
S híred a nap, mely azt fölszárítja!

*Erdőd*, **1848. október 17 - 22.**