**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | A huszárvirtus (Adonyi népmonda nyomán) |
| **Tantárgyba ágyazódás** | Fogalmazás, olvasás |
| **Alsó/ felső tagozat** | Alsó tagozat |
| **Ünnephez kapcsolódás** | 1848. szeptember 29. Pákozdi csata napja |
| **A foglalkozás/ óra témája** | A haza védelme 1848-ban |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás |
| **Nagy gondolat** | Legyünk mi is huszárok! |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 201.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 201.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Legyünk mi is huszárok!

A huszárok szép szál legények voltak, lovon ültek, díszes ruházatuk volt. Ezeket a katonákat megcsodálták a gyerekek is.

Nézzük meg a mondát!

1. **csoportfeladat**

Olvassátok el a monda első bekezdését!

Tervezzetek 2-3 háttérképet a telefonotokra az olvasottak alapján!

**Egyéni feladatok (1)**

Tanuló (1- felzárkóztatás): Válaszd ki a szerinted legjobban sikerült háttérképet! Indokold meg a választásodat!

Tanuló (2- tehetséggondozás): Válassz ki egy háttérképet! Ajánld a barátnődnek 2-3 mondatban!

Tanuló (3): Sorold fel, hogy milyen színeket látsz a háttérképeken!

Tanuló (4): Írj 2 igaz állítást az egyik háttérképről!

Tanuló (5): Készíts rövid ismertetőt az egyik háttérképről!

1. **csoportfeladat**

Olvassátok el a monda első bekezdését!

Rendezzetek be egy-két múzeumi polcot a huszárokról!

Népesítsétek be a polcokat a rajzaitokkal!

**Egyéni feladatok (2)**

Tanuló (1): Rajzold le a huszárt! Rendelj hozzá tárgyakat a csoportmunkából!

Tanuló (2- felzárkóztatás): Sorold fel, mit látsz a polcon/ polcokon!

Tanuló (3): Válassz ki 3-4 tárgyat! Tedd ábécé sorrendbe a tárgyakat a név alapján!

Tanuló (4- tehetséggondozás): Rendszerezd a polcokon lévő tárgyakat saját szempontod szerint!

Tanuló (5): Válassz ki a polcról egy általad ismert tárgyat! Készíts róla ismertetőt!

1. **csoportfeladat**

Olvassátok el a monda utolsó két bekezdését!

A magyar huszár a Duna jegére csalta az osztrák katonát.

Játsszátok el a történteket!

**Egyéni feladatok (3)**

Tanuló (1): Írj igaz- hamis állításokat a jelenetről!

Tanuló (2- felzárkóztatás): Fogalmazz meg 2 veszélyre figyelmeztető mondatot a katonák számára!

Tanuló (3- tehetséggondozás): Átvertelek! címmel fogalmazz meg 2 mondatot az osztrák katona számára!

Tanuló (4): Rajzold meg a jelenet hátterét!

Tanuló (5): Gyűjtsd össze a katonák tulajdonságait a jelenet alapján!

1. **csoportfeladat**

Olvassátok el a monda utolsó két bekezdését!

A magyar huszár megmenekül az osztrák katona elől, s lovat is szerez.

Fogalmazzátok meg 4-5 mondatban, mi járhatott az osztrák katona fejében az üldözés során!

**Egyéni feladatok (4)**

Tanuló (1-felzárkóztatás): Rajzold le az osztrák katonát a csoportmunka alapján!

Tanuló (2-tehetséggondozás): Mondj véleményt az osztrák katona viselkedéséről a csoportmunka alapján!

Tanuló (3): Készíts szövegbuborékot a magyar és az osztrák katona nevében!

Tanuló (4): Írd le a szereplőket, a helyszínt és a körülményt!

Tanuló (5): Készíts táblát a magyar katona hátára, amin közli a mondanivalóját az osztrákok számára a történtekről!

1. **sz. melléklet**

**A huszárvirtus** (Adonyi népmonda nyomán)

Amikor Tétény mellett a magyar huszárok az osztrákokkal megütköztek, villogott a kard, szólt a puska, de még az ágyú is. Még folyt az ütközet, de már látszott, hogy lankad a magyar, mert az osztrák csak úgy özönlött, mint a hangya, és annyi volt az ágyúja, mint égen a csillag.

Ütközet közben történt, hogy az egyik magyar huszárnak ellőtték a lovát. Mármost mit csináljon? A huszár ló nélkül csak félember. Bemegy a kocsmába, kér egy üveg bort.

* Ne bort kérjen – mondja neki a kocsmáros-, mert itt vannak az osztrákok.
* Azzal maga ne törődjön, hozza csak a bort!

Jól van, a kocsmáros kihozza a bort, a huszár meg nagy kényelmesen leül az asztalhoz, s kezdi inni.

Egyszerre nyílik az ajtó, hát három osztrák lép be, a lovukat ott hagyták a kocsma előtt.

Kapja magát a huszár, kicsapja az ablakot, kiugrik rajta, felkap az egyik lóra és elvágtat.

* Utána! Utána!

Kezdi kergetni a két osztrák lovas, erősen biztatják is, hogy álljon meg, de a huszár nem fogadja meg a jó tanácsot. No, ha nem, a két osztrák nekiszorítja a Dunának, a folyó majd megállítja!

* Igen, de a Duna erősen be volt fagyva!

A huszár nagy bátran ráhajtott a jégre, oda már nem merte az osztrák követni.

A huszár pedig visszafordult a nyeregben, és ezt kiáltotta:

* Éljen a magyar!