**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Ma van húsvét napja (népdal) |
| **Tantárgyba ágyazódás** | ének, olvasás |
| **Alsó/ felső tagozat** | Alsó tagozat |
| **Ünnephez kapcsolódás** | Húsvét |
| **A foglalkozás/ óra témája** | Húsvét ünnepe |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás |
| **Nagy gondolat** | Megújul a természet? |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 82.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 82.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Megújul a természet?

Mindannyian várjuk a tavaszt, s vele együtt a húsvét ünnepét. Jézus feltámadására emlékezünk. Nézzük meg, hogyan jelenik ez meg a népdalban!

1. **csoportfeladat**

Olvassátok el a vers 1-2. versszakát

Vajon miért kérdezi meg az ismeretlen szerző, hogy „Mit alusztok?”

Készítsetek egy szöveg nélküli, rajzos sztorikockát az olvasottak alapján!

**Egyéni feladatok (1)**

Tanuló (1- felzárkóztatás): Válaszd ki a kocka egyik oldalát! Írj hozzá két fontos szót a rajz alapján!

Tanuló (2- tehetséggondozás): Fogalmazz meg egy soros dalszöveget a kocka egyik oldalához!

Tanuló (3): Rendelj hozzá a kocka oldalaihoz egy-egy szót!

Tanuló (4): Adj legalább 2 címet a kocka tartalmának!

Tanuló (5): Válaszd ki a kocka egyik oldalát! Rendelj a rajzhoz olyan szót, amelynek kellemes hangzása van, s összefügg a rajzzal!

1. **csoportfeladat**

Olvassátok el a vers 3. versszakát!

Alakítsatok zenekart! Adjátok elő a versszakot saját feldolgozásotokban! Keressetek hangszerként használható eszközöket az osztályteremben!

Változtassátok meg az eredeti szöveget, amennyiben szükséges!

**Egyéni feladatok (2)**

Tanuló (1): Ritmizáld a feldolgozásotok egyik sorát!

Tanuló (2- felzárkóztatás): Válassz egy tárgyat a felhasználtak közül! Írd le annak a hangszernek a nevét, amit helyettesítettetek vele!

Tanuló (3): Készíts 3-4 szavas szókígyót a csoportmunka alapján!

Tanuló (4- tehetséggondozás): Vonj le következtetést a természetre vonatkozóan a csoportmunka alapján!

Tanuló (5): Sorold fel az általatok használt „hangszereket”!

1. **csoportfeladat**

Olvassátok el a vers 1. és 4. versszakát! (Ha szeretnétek, el is énekelhetitek.)

Beszélgessetek arról, hogy mi történt Jézussal húsvét előtt, majd húsvétkor!

Készítsetek újsághírt az olvasottak alapján!

**Egyéni feladatok (3)**

Tanuló (1): Válassz ki egy szót! Magyarázd meg a jelentését saját szavaiddal!

Tanuló (2- felzárkóztatás): Válaszd ki az újsághírből a leghosszabb szót! Szótagold el!

Tanuló (3- tehetséggondozás): Foglald össze az újsághír tartalmát 2-3 mondatban!

Tanuló (4): Karikázd be az újsághírben a magánhangzókat! Egy magánhangzót csak egyszer karikázz!

Tanuló (5): Alakítsd át az újsághír egyik mondatát más mondatfajtává!

1. **csoportfeladat**

Olvassátok el figyelmesen az 1. és a 2. versszakot!

Alkossatok legalább 2-2 felszólító és felkiáltó mondatot a szöveg alapján!

**Egyéni feladatok (4)**

Tanuló (1-felzárkóztatás): Karikázd be a csoportmunkában a legrövidebb és a leghosszabb szót!

Tanuló (2-tehetséggondozás): Készíts egy kvízt a csoportmunka alapján!

Tanuló (3): Másold le azokat a szavakat, amelyeket a szövegből vettetek!

Tanuló (4): Válaszd ki az egyik mondatot! Ritmizáld a szavait!

Tanuló (5): Fogalmazz meg egy igaz állítást a csoportmunka alapján!

1. **sz. melléklet**

**Ma van húsvét napja**

**Ma van húsvét napja,**

**Másodéjszakája.**

**Jól tudjátok,**

**Kinek első napján**

**Jézus feltámadván,**

**Dicsőségbe.**

**Mária, Zsuzsánna**

**Rebeka, Borbála,**

**Kegyes szűzek,**

**Keljetek fel ágyból,**

**Cifra nyoszolyáról,**

**Mit alusztok?**

**Zöld plánták újulnak,**

**Termőfák virulnak,**

**Virágoznak,**

**Még a madarak is,**

**Énekelnek ők is,**

**Vígadoznak.**

**Adjon Isten jókat,**

**Koronázzon sokat**

**Dicsőségbe;**

**Végre az egekbe**

**Vigye fel mennyekbe,**

**Fényességbe.**