**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Gyulai Pál: Hadnagy uram |
| **Tantárgyba ágyazódás** | ének-zene, magyar irodalom, történelem |
| **Alsó/ felső tagozat** | Felső tagozat |
| **Ünnephez kapcsolódás** | Nemzeti ünnep március 15. |
| **A foglalkozás/ óra témája** | Az 1848-as szabadságharc |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra |
| **Nagy gondolat** | Küzdj a hazádért! |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, tablet, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 61.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 61.o.  <https://www.youtube.com/watch?v=3MTTlw-fTz8> (letöltés: 2023.02.10.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, tablet, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Küzdj a hazádért!

Az 1848-as szabadságharc idején bátorság, erő, kitartás kellett ahhoz, hogy a magyar katonák megvédjék a hazánkat a horvát, habsburg, orosz hadakkal szemben. A vers megírására ezek a napok ihlették a költőt.

1. **csoportfeladat**

Olvassátok el a verset!

Alakítsátok át párbeszéddé a honvéd és a hadnagy beszélgetését a mai szóhasználat alapján!

**Egyéni feladatok (1)**

Tanuló (1- felzárkóztatás): Karikázd be a csoportmunkában azokat a szavakat, amelyek buzdítást fejeznek ki!

Tanuló (2- tehetséggondozás): Változtasd meg a csoportmunka szövegét prózai formává!

Tanuló (3): Ítéld meg a hadnagy viselkedését a csoportmunka alapján!

Tanuló (4): Írj 3-4 soros levelet a honvédeknek a hadnagy nevében!

Tanuló (5): Vetítsd ki a csoportmunka alapján a honvéd első gondolatát!

1. **csoportfeladat**

Olvassátok el a verset!

Készítsetek tudósítást a harctérről az olvasottak alapján!

Úgy írjátok le saját szavaitokkal a történteket, mintha élő közvetítés lenne!

**Egyéni feladatok (2)**

Tanuló (1): Készíts egy diakockát a csoportmunka alapján!

Tanuló (2- felzárkóztatás): Készíts szópiramist a csoportmunka szavaiból!

Tanuló (3): Fogalmazz meg egy szövegbuborékot a honvéd nevében a csoportmunka alapján!

Tanuló (4- tehetséggondozás): Fogalmazz meg 3-4 gondolatos kiáltványt a néphez a csoportmunka alapján!

Tanuló (5): Foglald össze saját szavaiddal a csoportmunkában leírtakat úgy, hogy a barátod is megértse!

1. **csoportfeladat**

Olvassátok el a verset!

Készítsetek izgalmas képregényt 3-4 képben a vers alapján! Hívjátok segítségül a fantáziátokat is!

Törekedjetek a tömör és kifejező mondatokra!

**Egyéni feladatok (3)**

Tanuló (1): Készíts 4-5 szavas szóláncot a csoportmunka szavainak a felhasználásával! Tűzdelheted ide illő más szavakkal is.

Tanuló (2- felzárkóztatás): Változtasd meg a csoportmunka egyik mondatát más mondatfajtává!

Tanuló (3- tehetséggondozás): Keress összefüggést/összefüggéseket a csoportmunka képei között!

Tanuló (4): Keress az interneten ide illő dalokat!

Tanuló (5): Adj címet a képregény képeinek!

1. **csoportfeladat**

Olvassátok el figyelmesen a verset!

Képzeljétek el, hogy históriás énekmondók vagytok!

Énekeljétek meg a történteket!

(Segíts Tinódi Sebestyén históriás éneke: https://www.youtube.com/watch?v=3MTTlw-fTz8)

**Egyéni feladatok (4)**

Tanuló (1-felzárkóztatás): Válassz ki két szót a csoportmunkából! Ritmizáld!

Tanuló (2-tehetséggondozás): Készíts méltatást a hadnagyról a csoportmunka alapján!

Tanuló (3): Foglald össze a történteket a honvéd nevében, mint szemtanú!

Tanuló (4): Fogalmazz meg 2 szalagcímet az esti hírműsorba a csoportmunka alapján!

Tanuló (5): Készíts színtérképet a csoportmunka alapján!

**1. sz. melléklet**

**Gyulai Pál:** **Hadnagy uram**

«Hadnagy uram, hadnagy uram!»  
««Mi bajod van, édes fiam?»»  
«Piros vér folyt a mentére.»  
««Ne bánd, csak az orrom vére.»»

«Hadnagy uram, hadnagy uram!  
El ne essék itt az útban.»  
««Bele botlám egy nagy kőbe;  
Szegezz szuronyt s csak előre!»»

Megy a honvéd, áll a hadnagy,  
Mély sebében összeroskad.  
«Hadnagy uram, hadnagy uram!»  
««Csak előre, édes fiam!»»

1849