**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Lajta László gyűjtése: Mi-mi-ma-ma, mi van ma? |
| **Tantárgyba ágyazódás** | ének, olvasás |
| **Alsó/ felső tagozat** | Alsó tagozat |
| **Ünnephez kapcsolódás** | Pünkösd |
| **A foglalkozás/ óra témája** | A pünkösd ünneplése |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, ének-zene, olvasás |
| **Nagy gondolat** | Pünkösd napja közeleg |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 145.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 145.o.  <https://www.sutori.com/en/story/mi-van-ma-mi-van-ma-piros-punkosd-napja--CEhWeZQ2sAn61y3TN1Lf8m8Y>  https://www.magyarnota.com/text\_Mi\_van\_ma.html  (Letöltés napja: 2024. 09. 09.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Pünkösd napja közeleg

Húsvét után 50. nappal ünnepeljük a pünkösdöt, a Szentlélek eljövetelét.

Hangolódjunk az ünnepre!

1. **csoportfeladat**

Hallgassuk meg a dalt!

Olvassuk el együtt a szöveget!

Figyeljétek meg a videón, hogyan ünneplik a pünkösd napját a gyerekek!

Találjatok ki a dalhoz új mozgássort!

Adjátok elő zenére!

**Egyéni feladatok (1)**

Tanuló (1- felzárkóztatás): Volt-e olyan gyerek, aki nem ugyanazt a mozgást végezte, mint a többiek? Ismertesd a mozgását!

Tanuló (2- tehetséggondozás): Változtass 1-2 mozdulatot az általatok kitalált koreográfiában!

Tanuló (3): Nevezd meg azt a mozgást, amelyik legtöbbet szerepel a csoportmunkában!

Tanuló (4): Válaszd ki a dal egyik ütemét! Változtasd meg úgy, hogy illeszkedjék a mozgássorhoz!

Tanuló (5): Válassz ki 2 ütemet! Komponálj hozzá dallamot úgy, hogy a mozgássor ugyanaz maradjon!

1. **csoportfeladat**

Hallgassuk meg a dalt!

Olvassuk el együtt a szöveget!

Figyeljétek meg a videón, hogyan ünneplik a pünkösd napját a gyerekek!

Legyetek dalszövegírók! Találjatok ki pünkösddel kapcsolatos szöveget a csoportmunka alapján!

Ne változtassátok meg a dallamot!

**Egyéni feladatok (2)**

Tanuló (1): Színezd át a szövegeteket olyan színre/színekre, amelyik legjobban illik az ünnephez!

Tanuló (2- felzárkóztatás): Készíts rajzot a csoportmunka alapján!

Tanuló (3): Fogalmazd meg, miben tér el a csoportmunkában alkotott szöveg az eredetitől!

Tanuló (4- tehetséggondozás): Keress összefüggést az eredeti szöveg és a ti általatok írt szöveg között!

Tanuló (5): Válassz ki egy ütemet! Kottázd le! Írd alá a szöveget!

1. **csoportfeladat**

Hallgassuk meg a dalt!

Olvassuk el együtt a szöveget!

Figyeljétek meg a videón, hogyan ünneplik a pünkösd napját a gyerekek!

Változtassátok meg az első sor dallamát a szövegével együtt!

Figyeljetek a pünkösdhöz való kapcsolódásra!

**Egyéni feladatok (3)**

Tanuló (1): Végezz egy változtatást a csoportmunkában! Mutasd be az osztálytársaidnak! Remélhetőleg felismerik a változtatást.

Tanuló (2- felzárkóztatás): Karikázd be a szövegben azokat a szavakat, amelyek újként jelennek meg a régi szöveghez képest!

Tanuló (3- tehetséggondozás): Vesd össze a régi szöveget a csoportmunkában alkotott szöveggel! Mondd el az észrevételed!

Tanuló (4): Találj ki mozgássort a csoportmunkához!

Tanuló (5): Rajzolj egy képrészletet a csoportmunka alapján!

1. **csoportfeladat**

Hallgassuk meg a dalt!

Olvassuk el együtt a szöveget!

Figyeljétek meg a videón, hogyan ünneplik a pünkösd napját a gyerekek!

Találjatok ki regölést a pünkösd ünnepére!

**Egyéni feladatok (4)**

Tanuló (1-felzárkóztatás): Gyakorold a regölést, majd add elő!

Tanuló (2-tehetséggondozás): Mondj véleményt a csoportmunka szövegéről és a dallamáról!

Tanuló (3): Kopogd le a regölés dallamát!

Tanuló (4): Találj ki mozgássort a csoportmunka alapján!

Tanuló (5): Húzd alá azokat a szavakat a csoportmunkában, amelyek helyére találóbb szót javasolnál! Helyettesítsd az általad kitalált szavakkal!

1. **sz. melléklet**

**Mi van ma? Mi van ma?**

|  |
| --- |
| Mi van ma, mi van ma? Piros pünkösd napja. Holnap lesz, holnap lesz, A második napja. |