**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | W. Shakespeare: Egy kis leány meg egy legény |
| **Tantárgyba ágyazódás** | ének-zene, magyar irodalom, vizuális kultúra |
| **Alsó/ felső tagozat** | Felső tagozat |
| **Ünnephez kapcsolódás** | Farsang |
| **A foglalkozás/ óra témája** | Farsangi ünnepkör |
| **A foglalkozás/ óra cél- és feladatrendszere** | Cél, hogy a tanulók vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, vizuális kultúra, hit-és erkölcstan, informatika |
| **Nagy gondolat** | Ha tavasz, akkor szerelem? |
| **Melléklet** | 1 db irodalmi mű |
| **Taneszközök** | Csomagolópapír, íróeszköz, mágnes, tablet, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 32.o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 32.o.  <https://www.facebook.com/humorfalva2012/posts/-dalegy-kisle%25C3%25A1ny-meg-egy-leg%25C3%25A9ny-ihaj-halih%25C3%25B3-no-de-hollarih%25C3%25B3>  (Letöltés ideje: 2024.09.01.) |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | csomagolópapír, írószer, irodalmi mű, hangszer, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, tablet, mágnes, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Ha tavasz, akkor szerelem?

Farsang után várjuk a tavaszt. Megújul a természet. Nézzük meg, hogyan hat a tavasz az emberi kapcsolatokra a vers alapján!

1. **csoportfeladat**

Olvassátok el önálló olvasással a verset!

Készítsetek 4 diaképeket arról, hogy a két fiatal élvezi az életet tavasszal, a vers szerint!

Folyamatsorként rajzoljátok le!

**Egyéni feladatok (1)**

Tanuló (1- felzárkóztatás): Rendelj egy-egy kulcsszót a diaképekhez!

Tanuló (2- tehetséggondozás): Fogalmazz meg 3-4 mondatos érvelést a tavaszi megújulásról a csoportmunka alapján!

Tanuló (3): Keress az interneten olyan közmondásokat, amelyek a diaképekhez illenek!

Tanuló (4): Adj 1-1 találó címet a diaképeknek!

Tanuló (5): Készíts egy montázst a diaképek alapján!

1. **csoportfeladat**

Olvassátok el önállóan a verset!

Gyűjtsétek ki a versben található növényeket és állatokat!

Tervezzetek egy különleges élőhelyet az állatok számára!

Népesítsétek be az élőhelyet a fantáziátok alapján!

Tartsátok szem előtt az életszerűséget!

**Egyéni feladatok (2)**

Tanuló (1): Mutasd be az élőhelyet 3-4 mondatban!

Tanuló (2- felzárkóztatás): Másold le az állatok nevét a csoportmunkából!

Tanuló (3): Fogalmazz meg javaslatokat az élőhely további bővítéséhez! Indokold meg a javaslataid okát!

Tanuló (4- tehetséggondozás): Keresd meg az interneten az állatok élőhelyét! Mondj véleményt az általatok kitalált élőhelyről!

Tanuló (5): Változtass az általatok kitalált élőhelyen 2-3 dolgot úgy, hogy jobb legyen az állatok számára! Indokold meg a döntésedet!

1. **csoportfeladat**

Olvassátok el önállóan a verset!

Fogalmazzatok 4-6 soros repp szöveget a vers alapján!

Próbáljátok mai szemmel is átgondolni a szöveget! Bátran illesszétek hozzá a gondolataitokat!

Keressetek a szöveghez illő zenét!

Adjátok elő a csoportmunka feladatát!

**Egyéni feladatok (3)**

Tanuló (1): Válassz ki a csoportmunkából 3-4 szót! Alkoss a betűkből olyan szavakat, amelyek illenek a szöveghez!

Tanuló (2- felzárkóztatás): Keress a csoportmunkában 2-3 kulcsszót! Írd le!

Tanuló (3): Fejtsd ki a véleményedet a csoportmunka szövegéről 2-3 mondatban!

Tanuló (4-tehetséggondozás): Fogalmazd át a csoportmunka szövegét úgy, hogy a ti korosztályotok gondolkodása tükröződjék!

Tanuló (5): Nézd át azokat a gondolatokat, amelyeket a fantáziátokra építettetek! Fejtsd ki, mennyiben gazdagította a csoportmunka tartalmát!

1. **csoportfeladat**

Olvassátok el önállóan a verset!

Komponáljatok az első versszakhoz zenét!

Felhasználhatjátok az osztályban lévő tárgyakat hangszerként.

Adjátok elő!

**Egyéni feladatok (4)**

Tanuló (1): Tapsold el az általad kiválasztott sor ritmusát a csoportmunka alapján!

Tanuló (2- felzárkóztatás): Kottázd le a füzetedbe az első két ütemet!

Tanuló (3): Keresd meg azokat a szavakat a versben, amelyiknek a dallama kellemes, tavaszi érzést sugall számodra!

Tanuló (4- tehetséggondozás): Fejtsd ki, hogy milyen újdonságot fedeztél fel a csoportmunkában!

Tanuló (5): Foglald össze, milyen zenei szempontokat vettetek figyelembe a komponálás kapcsán!

1. sz. melléklet

DAL

Egy kisleány meg egy legény

-ihaj , halihó , no de hollarihó ! -

együtt sétált a zöld mezőn ,

tavasszal , mikor mindenki angyal

s csízek , rigók meg a pirók

zengik , hogy jó a csók .

A rozs között , amerre ment ,

-ihaj , halihó , no de hollarihó ! -

a két szerelmes megpihent ,

tavasszal , mikor mindenki angyal

s csízek , rigók meg a pirók

zengik , hogy jó a csók .

S akkor kezdték dalolni már ,

-ihaj , halihó , no de hollarihó ! -

hogy az élet csak egy rózsaszál ,

tavasszal , mikor mindenki angyal

s csízek , rigók meg a pirók

zengik , hogy jó a csók .

Éld hát világod , szerelem ,

-ihaj , halihó , no de hollarihó ! -

mert koronád a szép jelen

tavasszal , mikor mindenki angyal

s csízek , rigók meg a pirók

zengik , hogy jó a csók . '