**ÓRATERV/FOGLALKOZÁSTERV-ILLUSZTRÁCIÓ**

|  |  |
| --- | --- |
| **Szerző, cím** | Lengyel Dénes: Az aradi tizenhárom vértanú |
| **Tantárgyba ágyazódás** | Magyar nyelv és irodalom, történelem, ének-zene |
| **Alsó/ felső tagozat** | Felső tagozat |
| **Ünnephez kapcsolódás** | Október 6. Aradi vértanúk napja |
| **A foglalkozás/ óra témája** | Forradalom, szabadságharc, hazaszeretet |
| **A foglalkozás/ óra cél- és feladatrendszere** | Cél, hogy a tanulók a szereplőket azonosítsák a tetteikkel, feltárják az ok-okozati összefüggéseket. Vegyék figyelembe egymás javaslatait, s építsék be a csoportmunkába. A csoportmunka eredményét felhasználják a differenciált önálló munka során. A feladatra szánt idő alatt igényesen és magas színvonalon dolgozzanak. Képesek legyenek az olvasottakat, hallottakat részekre bontani, majd a részeket újra összerakva új produktumot létrehozni. Képesek legyenek együttműködésre.  Új ismereteket feldolgozó óra |
| **Tantárgyi kapcsolatok** | Magyar nyelv, informatika, vizuális kultúra, ének-zene |
| **Nagy gondolat** | Életemet adom a hazámért! |
| **Melléklet** | 1 db irodalmi mű |
| **Taneszközök** | Tablet, csomagolópapír, íróeszköz, mágnes, füzetek, irodalmi mű,  Váradi Józsefné átd.(2007): Magyar ünnepek, Apáczai Kiadó Kft., Celldömölk, 220. o. |
| **Felhasznált források** | Váradi Józsefné átd. (2007): Magyar ünnepek, Apáczai Kiadó Kft., Celldömölk, 220.o. |

|  |  |  |  |  |  |  |  |
| --- | --- | --- | --- | --- | --- | --- | --- |
| **Idő** | **A foglalkozás/ óra menete** | **A pedagógus tevékenysége** | **A tanulók tevékenysége** | **Módszerek** | **Munkaformák** | **Taneszközök** | **Megjegyzés** |
| 5 perc | Ráhangolódás | Alapelvek, tanulói szerepek megbeszélése, tanári motiváció | Alapelvek, tanulói szerepek értelmezése | DFHT-KIP | frontális |  |  |
| 2 perc | Csoportalakítás | A pedagógus kézfelemeltetéssel nyugtázza a tanulói szerepeket. | A tanulói szerepek nyugtázása kézfelnyújtással |  | frontális | rotációs táblázat |  |
| 17 perc | Fő rész  (csoportmunka) | Feladatok kiosztása  A csoportok munkájának segítése | A tanulók csoportokban dolgoznak a nyitott végű feladatokon. |  | csoportmunka | tablet, csomagolópapír, írószer, irodalmi mű, csoportfeladatok |  |
| 8 perc | Fő rész (a csoportok beszámolója) | A beszámoló munkájának segítése  Értékelés | Tanulói beszámoló a csoportmunkában végzett feladatról. |  | frontális | tábla, mágnes, tablet, elkészült csoportfeladat |  |
| 5 perc | Fő rész (differenciált egyéni feladatok) | A pedagógus kiosztja a személyre szabott feladatokat. A tanulók munkáját figyeli, ha igénylik, segíti. | A tanulók egyénileg dolgoznak a csoportmunkára épülő differenciált egyéni feladatokon. |  | egyéni | füzet, íróeszköz |  |
| 5 perc | Egyéni beszámolók | A pedagógus csoportonként a lehető legtöbb tanulónak alkalmat biztosít feladatának a bemutatására. | Az egyéni feladatok megoldásainak ismertetése az osztállyal. |  | frontális | füzetek |  |
| 3 perc | Értékelés | A tanulók csoportos és egyéni munkájának értékelése.  Pozitív megerősítés. | A tanár értékelésének meghallgatása. A tanulók értékelik a saját tevékenységüket, levonják a tanulságot, előre mutató javaslatokat tesznek. |  | frontális |  | - |

Életemet adom a hazámért!

Ferenc József rendelete alapján kivégezték az aradi 13 vértanút.

Ennek folyamatáról olvashatunk a műben.

1. **csoportfeladat**

Olvassátok el önállóan a mű részletét!

Képzeljétek magatokat a hóhér helyébe!

Készítsétek 8-10 mondatos naplóbejegyzést a hóhér nevében az olvasottak alapján!

**Egyéni feladatok (1)**

Tanuló (1- felzárkóztatás): Húzd alá a csoportmunkában a kulcsszavakat!

Tanuló (2- tehetséggondozás): Fogalmazd meg a véleményedet a hóhér gondolataival kapcsolatosan 2-3 mondatban!

Tanuló (3): Készíts illusztrációt, mellé 1-1 mondatot fogalmazz meg!

Tanuló (4): Készíts kulcsszógyűjteményt a csoportmunka szövege alapján!

Tanuló (5): Jelöld meg a naplóbejegyzésnek azt a mondatát, amelyik az érzelmekkel legjobban fűtött!

1. **csoportfeladat**

Olvassátok el önállóan a mű részletét!

Vetítsétek ki az elítéltek 1-1 mondatát a kivégzés előtt!

**Egyéni feladatok (2)**

Tanuló (1): Keress az interneten a csoportmunkához szorosan kapcsolható komolyzene részletet!

Tanuló (2- felzárkóztatás): Tervezd meg a múzeumi prospektus elejét, amely ezt a témát dolgozza fel! A csoportmunka alapján dolgozz!

Tanuló (3): Készíts 3-4 soros naplóbejegyzést egy szemtanú szemszögéből a csoportmunka alapján!

Tanuló (4- tehetséggondozás): Ritmizáld a csoportmunka egyik mondatát a hangulatnak megfelelően!

Tanuló (5): Szerkessz 2-3 kérdőmondatot a csoportmunka alapján!

1. **csoportfeladat**

Olvassátok el önállóan a mű részletét!

Készítsetek zenei montázst az olvasottak alapján!

Segítségképpen gondoljátok át, melyik elítélt, mit gondolhatott!

**Egyéni feladatok (3)**

Tanuló (1): Készíts piktogramot a csoportmunkához!

Tanuló (2- felzárkóztatás): Fogalmazz meg két állítást a zenei montázs alapján!

Tanuló (3- tehetséggondozás): Igazold 2-3 mondatban, hogy a zene az aradi vértanúk lelkivilágát tükrözi!

Tanuló (4): Tervezz színskálát a csoportmunka alapján!

Tanuló (5): Adj tanácsot Ferenc József császárnak a csoportmunka alapján!

1. **csoportfeladat**

Olvassátok el önállóan a mű részletét!

Szerkesszetek szónoki beszédet Kossuth Lajos nevében a néphez az olvasottak alapján!

Gondoljatok a szónoki beszéd stílusára!

**Egyéni feladatok (4)**

Tanuló (1-felzárkóztatás): Fogalmazz meg 2 kérdést Kossuthoz a szónoki beszéd alapján!

Tanuló (2-tehetséggondozás): Vess fel kérdéseket a szónoklat alapján! Saját gondolatmenetedet kövesd!

Tanuló (3): Készíts rajzot a csoportmunka alapján!

Tanuló (4): Szólalj fel – mint szemtanú – a szónoklat alapján a kivégzés előtt!

Tanuló (5): Küldj rejtett üzenetet az emigráltaknak Kossuth nevében! Használd a szónoklat szövegét!